Τσιμάρας Τζανάτος: «Το θέατρο δεν μπορεί να νικήσει τη δυστυχία, δεν μπορεί ν' αλλάξει τίποτα» | LiFO\nΤσιμάρας Τζανάτος: «Το θέατρο δεν μπορεί να νικήσει τη δυστυχία, δεν μπορεί ν' αλλάξει τίποτα»\nΟ καλλιτέχνης, που τιμήθηκε με το Βραβείο Κουν για το έργο του «Η δεσποινίς Δυστυχία», μιλά στη LiFO για το θέατρο, τη ρευστότητα των φύλων και την ανάγκη να είναι κανείς αισιόδοξος μέχρι το τέλος\n19.2.2019 | 11:25\nΗ εγγύτητα ήταν ζητούμενό μου από παιδί, αλλά, μεγάλος πια, κατάλαβα ότι η εγγύτητα χρειάζεται πάντα να εμπεριέχει και την απόσταση. Υπάρχει ένας ζωτικός χώρος που δεν πρέπει ποτέ να παραβιάζεται. Μπορούμε να τον παραχωρούμε ανά πάσα στιγμή. Αλλά πρέπει πάντα να τον σεβόμαστε. Πάντα. Για μένα αυτό είναι τεράστιο κεφάλαιο. Φωτο: Πάρις Ταβιτιάν/LIFO\nΕικόνες βιβλικής καταστροφής ξεχύνονται από τις σελίδες του κειμένου με πρωτοφανή οίστρο, φαντασία και χιούμορ: ψάρια πέφτουν από τον ουρανό, η άσφαλτος της Πατησίων μετατρέπεται σε θάλασσα, ένας ξιφίας καρφώνεται σε ένα σταθμευμένο αυτοκίνητο, ο ήρωας παραπατάει, γλιστράει μεταξύ ονείρου και πραγματικότητας, εκεί όπου οι άνθρωποι έχουν αρχίσει ν' αψηφούν τον νόμο της βαρύτητας και να υγροποιούνται, να πέφτουν από τον ουρανό σαν στάλες βροχής.\nΜέσα σε αυτό το σουρεαλιστικό τοπίο μοναδικής ρευστότητας, η συνάντηση με μια όμορφη γυναίκα ακαθορίστου ηλικίας, τη «Δεσποινίδα Δυστυχία», θα σημάνει την τελευταία αναμέτρηση του ήρωα με τη ζωή του – μια βουτιά στον ωκεανό του ασυνείδητου, εν όψει του επικείμενου θανάτου του. Βροχή και δάκρυα, εξίσου αλμυρά, διαβρώνουν τα στεγανά της λογικής. Ο χώρος και ο χρόνος χάνουν τα σύνορά τους. Η πολυκατοικία καταρρέει· από κάτω ξεπροβάλλει ο σκελετός ενός τεράστιου πλοίου.\nΣτη «Δεσποινίδα Δυστυχία» παρακολουθούμε ένα σύμπαν να διασπάται. Θα μπορούσε να είναι ένας μονόλογος για τη συντέλεια του κόσμου, την ύστατη οικολογική καταστροφή. Η οποία συμβαίνει στην πραγματική ζωή ή μέσα στο μυαλό ενός κανονικού ανθρώπου που εργάζεται ως δημοσιογράφος σε τηλεοπτικό κανάλι. «Δεν ξέρεις ποια είναι, εν τέλει, η αλήθεια: μήπως όλα αυτά είναι μια φαντασίωση, ένα όνειρο ή μια προθανάτια διαδικασία του ήρωα» επισημαίνει ο Τσιμάρας Τζανάτος κατά τη διάρκεια της συνέντευξής μας σε εστιατόριο των Εξαρχείων.\nΤο θέατρο δεν μπορεί να νικήσει τη δυστυχία. Μπορεί να μας ανακουφίσει από τον πόνο, ναι. Αλλά δεν μπορεί ν' αλλάξει τίποτα.\nΠρόκειται για ένα συναρπαστικό νέο έργο, με λόγο λιτό, καθημερινό και ταυτόχρονα ποιητικό, μια σαγηνευτική αλληγορία, όπου η ατομική και κοινωνική αποδιάρθρωση αναδύεται αδιάσπαστη. Το μυαλό ενός ανθρώπου ως μικρογραφία του σύμπαντος. Το εσωτερικό χάος ως παγκόσμια δυσαρμονία. Η επαφή με την αρχέγονη ζωτικότητά μας, που χάθηκε ανεπανόρθωτα μέσα στη δυσφορία του πολιτισμού.\nΤο κείμενο της «Δυστυχίας» εμφανίστηκε ως αφήγημα το 2015 (εκδόσεις Σοκόλη). Η θεατρική μεταγραφή του είχε παρουσιαστεί ήδη την προηγούμενη χρονιά στις Αναγνώσεις του Θεάτρου Τέχνης υπό την επιμέλεια της Σίσσυς Παπαθανασίου, ενώ πέρσι ανέβηκε ως πλήρης παράσταση στο θέατρο Φούρνος, σε σκηνοθεσία Χρύσας Καψούλη.\nΟ Τσιμάρας Τζανάτος γεννήθηκε και ζει στην Αθήνα.\n— Τι είναι η Δυστυχία; Την παρουσιάζετε στο κείμενό σας ως μια όμορφη γυναίκα που δεν μιλά σχεδόν ποτέ και μυρίζει ψάρι...\nΔυστυχία είναι αυτό που μας καταργεί. Καταργεί αυτό που είμαστε. Γιατί, κατά βάθος, αυτό που είμαστε εμπεριέχει αυτό που τρέμουμε. Η Δυστυχία έρχεται για να μας φανερώσει τη φωτεινή πλευρά του σκοτεινού κομματιού μας: αυτού του κομματιού που ο πολιτισμός μας είπε πως πρέπει να το αποφύγουμε, ακριβώς επειδή είναι σκοτεινό. Όχι, πρέπει να το συναντήσουμε.\nΟ ανθρώπινος πολιτισμός είναι μια κατασκευή που ολοένα γιγαντώνεται και προσπαθεί να τιθασεύσει αυτό που δεν τιθασεύεται και που είναι η φύση μας. Μια ζωικότητα. Απομακρυνόμαστε από τη φύση μας, αυτή όμως θα είναι πάντα εκεί. Γι' αυτό χρησιμοποιώ τη βιβλική αλληγορία στη Δεσποινίδα Δυστυχία: για να δείξω ότι αυτό έρχεται από πολύ παλιά, έχει βαθιές καταβολές, πριν από εμάς.\n— Γιατί η Δυστυχία συνδέεται στο έργο με τη θάλασσα;\nΓιατί η θάλασσα έχει το απέραντο, το χωρίς τέλος, που είναι ενδιαφέρον αλλά είναι και το χάος – αυτό φέρνει τη δυστυχία. Και στον «Ιβάνοφ» του Τσέχοφ, την παράσταση στην οποία συμμετέχω τώρα ως ηθοποιός, ο ήρωας έχει συναντηθεί με το κενό, με το χάος, με την εντροπία. Και ο πολιτισμός προσπαθεί να δαμάσει το χάος, το αποκλείει όμως ως μη υπάρχον. Αποκλείει αυτό το στοιχείο, που είναι ο πυρήνας.\nΜας βάζει σε στενωπούς και αυτό έχει αποτέλεσμα να τρίζει το οικοδόμημα, που ανά πάσα στιγμή θα καταρρεύσει. «Αιτία υπάρχει για ό,τι δεν πάει καλά» είχε πει ο Μποντριγιάρ, εννοώντας ότι μόνο τότε αναζητούμε την αιτία, όταν συμβεί το δυσάρεστο. Ο πολιτισμένος άνθρωπος θέλει να τακτοποιήσει το χάος και στην προσπάθειά του αυτή χτίζει έναν αιματοβαμμένο κόσμο. Στην τέχνη όλα μπορούν να καταστραφούν, μας δίδεται εκεί μια ευκαιρία να φτιάξουμε μια σκηνική προσομοίωση. Σαν να λέμε στον θεατή: «Δες το στη φαντασία για να ξέρεις τι θα κάνεις μετά στην πράξη».\n— Ο συγγραφέας αντλεί από την ευτυχία ή από τη δυστυχία του;\nΚακά τα ψέματα, από τη δυστυχία του αντλεί. Αλλά είναι απαραίτητο, σ' αυτόν τον πολιτισμό της δυστυχίας όπου ζούμε, να μάθει να παράγεται και να παράγει από τη χαρά. Εγώ έγινα συγγραφέας όταν συναντήθηκα με τη χαρά, όταν έμαθα να αντλώ από αυτήν και όχι μόνο από τη δυστυχία.\nΕίχα πολύ μεγάλο θυμό για τον κόσμο μικρός, άργησα πάρα πολύ να συμφιλιωθώ με αυτό που είναι οι άντρες και να έχω μια κανονική σχέση μ' αυτούς. Ο πατέρας μου ήταν ένας σκληρός άνθρωπος και τον είχα αντίπαλο, τον θεωρούσα απειλή. Φωτο: Πάρις Ταβιτιάν/LIFO\n— Πότε αρχίσατε να γράφετε για το θέατρο;\nΩς συγγραφέας εμφανίστηκα με την «Εκκρεμότητα» το 2013. Πριν απ' αυτό ήμουν πολύ κρατημένος, είχα εμποδίσει τον εαυτό μου. Απείχα από το θέατρο πάρα πολλά χρόνια ως ηθοποιός – μια εικοσαετία. Όταν εμφανίστηκα ως συγγραφέας, συνέβη να επιστρέψω και ως ηθοποιός – μου το ζήτησαν επίμονα κάποιοι φίλοι. Με γεννούσαν, τελικά, οι επιθυμίες και οι ανάγκες των άλλων.\n— Τι σας τράβηξε στο θέατρο; Τι αναζητούσατε;\nΉμουν εκτός τόπου και χρόνου νεότερος, αλλά αναζητούσα απεγνωσμένα να βγω προς τα έξω, να στείλω ένα σήμα επικοινωνίας. Η βάση μου ήταν τότε, και ακόμα είναι, η εικόνα. Η αφετηρία των λέξεων είναι η εικόνα – νομίζω, το έχει πει ο Χειμωνάς. Ο λόγος κατάγεται εν τέλει από την εικόνα. Έτσι το βιώνω κι εγώ. Δεν μ' ενδιαφέρει η απλή περιγραφή των πραγμάτων. Από νωρίς το ζητούμενό μου ήταν η σιωπή, η παύση. Να φτάσω στο σημείο που βρίσκεται μετά τον λόγο. Ταυτίζουμε τον λόγο με τις λέξεις, αλλά δεν είναι ταυτόσημα. Το θέατρο συμβαίνει όταν ανάβει ένα φως κι εμφανίζεται ένας άνθρωπος: δεν χρειάζεται να μιλήσει, αυτό είναι θέατρο.\nΒραβεία «Κάρολος Κουν» και Βραβεία Μουσικής, Θεάτρου & Χορού 2018 - Αυτοί είναι οι νικητές\n— Ποιοι είναι οι πρόγονοί σας;\nΕμένα με γεννήσανε ταινίες, βιβλία, και όχι άνθρωποι. Αυτοί είναι οι συγγενείς μας, μας έχτισαν με έναν τρόπο άλλο, μαγικό. Όλοι οφείλουμε στη γλώσσα, χωρίς αυτήν δεν θα υπήρχαμε. Η μαμά μας μάς γεννάει βιολογικά, αλλά η γλώσσα μας γεννάει στο πραγματικό. Παρ' όλα αυτά, η γλώσσα προσπαθεί να πει κάτι που ποτέ δεν θα καταφέρει να εκφράσει απόλυτα. Εξού και νομίζω πως γυρεύουμε να πούμε κάτι χωρίς λόγια, σαν παιδιά που δείχνουν με το δάχτυλο... Ονειρεύομαι να γράψω ένα έργο χωρίς διάλογο, μόνο με σκηνικές περιγραφές. Αλλά δεν θα το ανέβαζε κανείς!\n— Τι είναι αυτό που δεν καταφέρνει να πει η γλώσσα;\nΑυτό που συναντάς στα μάτια και στην ανάσα του άλλου, όταν κάνεις έρωτα, αυτό σε φέρνει σ' επαφή με κάτι που δεν μπορεί να το συλλάβει η γλώσσα. Είναι το βαθύ κομμάτι του άλλου. Είμαστε μικρότεροι κοινωνικά απ' αυτό που περικλείει η σεξουαλικότητά μας. Έχει περισσότερη δύναμη η ζωικότητά μας από τα κοινωνικά προσωπεία μας. Αυτό δεν μπορείς να το περιγράψεις, παρά μόνο ίσως με την ποίηση.\n— Ποιος είναι ο ρόλος της σεξουαλικότητας στη δημιουργία της ταυτότητάς μας;\nΟ άνθρωπος δεν γεννιέται τη στιγμή της γέννησης. Γεννιέται πολύ αργότερα, στην εφηβεία του. Τι τον βοηθάει σε αυτή την τελική και σχεδόν βίαιη γέννα του; Η σεξουαλικότητά του. Δεν υπάρχει άνθρωπος που να μη βασανίζεται από τη σεξουαλικότητά του. Είναι ένα στοιχείο της ύπαρξης που εμφανίζεται στον άνθρωπο και τον βασανίζει.\nΟ έρωτας δεν αφήνει τον άνθρωπο να ησυχάσει. Κανείς δεν είναι ήσυχος. Η σεξουαλικότητα είναι ρευστή, ένα σύμπαν ανοιχτό που διαρκώς μεταβάλλεται. Σαν μια γλώσσα που δεν την ξέρουμε και όλο την μαθαίνουμε. Γι' αυτό και κάτι που θεωρούσαμε σιχαμένο και απεχθές μέχρι χθες, μπορεί την επομένη, γνωρίζοντας έναν άλλο άνθρωπο, να μας φανεί αγαπητό και λατρευτικό.\nΑν δεν έκανα ψυχοθεραπεία, θα είχα χαθεί. Αυτό με έσωσε. Ζούσα πολύ για τους άλλους, είχα μάθει να ζω για να δίνω στους άλλους, αλλά όχι σε μένα. Φωτο: Πάρις Ταβιτιάν/LIFO\n— Μπορεί να υπάρξει αληθινή ένωση δύο ανθρώπων;\nΣτο «Κ» (σ.σ. έργο που προέκυψε από την επαφή του Τσιμάρα Τζανάτου με κρατούμενους οροθετικούς και χρήστες των φυλακών Κορυδαλλού) είχα γράψει μια ιστορία εμπνευσμένη από έναν κρατούμενο δαιμόνιο και χειριστικό. Αυτός, λοιπόν, είχε έναν σκύλο, τον Μυστήριο.\nΟ Μυστήριος πήγαινε παντού μαζί του, ήταν αχώριστοι – και στο κρεβάτι μαζί κοιμόντουσαν. Όταν ο κρατούμενος άρχισε να κάνει μπάφο, έδωσε και στον σκύλο. Όταν άρχισε την ηρωίνη, έδωσε και στον σκύλο. Γράφοντας για τον άνδρα αυτόν και τον σκύλο του, στο διήγημα είχα βάλει κάποιες φράσεις που κανείς δεν καταλάβαινε: «Εγγύτητα». «Απόσταση». «Η εγγύτητα της απόστασης». «Η απόσταση της εγγύτητας».\nΒλέπετε, η εγγύτητα ήταν ζητούμενό μου από παιδί, αλλά, μεγάλος πια, κατάλαβα ότι η εγγύτητα χρειάζεται πάντα να εμπεριέχει και την απόσταση. Υπάρχει ένας ζωτικός χώρος που δεν πρέπει ποτέ να παραβιάζεται. Μπορούμε να τον παραχωρούμε ανά πάσα στιγμή. Αλλά πρέπει πάντα να τον σεβόμαστε. Πάντα. Για μένα αυτό είναι τεράστιο κεφάλαιο.\nΠρέπει πάντα, στη μεγαλύτερη εγγύτητα, στη μεγαλύτερη αγάπη, στον μεγαλύτερο έρωτα, να υπάρχει αυτό το όριο: ο άλλος είναι ο άλλος. Τον σέβομαι, είναι εκεί κι έχει τον δικό του ζωτικό χώρο. Αυτή η εφιαλτική μυθολογία της ταύτισης, «είσαι το άλλο μου μισό», δεν υφίσταται. Γιατί κι εσύ μισός είσαι. Και λιγότερος του μισού. Και να το 'χουμε υπόψη μας, γιατί αυτό θα μας απελευθερώσει. Αυτό, αν θες, πραγματεύεται και η όποια «Δυστυχία»: ότι όλα είναι ημιτελή. Και καλό είναι που είναι ημιτελή.\nΚαι ημιθανής, και μες στη δυστυχία, ο άνθρωπος θα πει «ναι». Θα βρει τη χαρά και μες στη στάχτη. Υπερασπίζεται και καταφάσκει στη ζωή μέχρι θανάτου. Ακόμη κι αν αυτοκτονήσει. Κανένας άλλο είδος στο ζωικό βασίλειο δεν το 'χει αυτό.\n— Τον εαυτό μας τον γνωρίζουμε ποτέ ολόκληρο;\nΟλόκληρος εαυτός δεν υπάρχει. Ούτε υπήρξε ποτέ. Αυτό το υπογράφω. Πολλές φορές, όταν λέμε για κάποιον, «αυτός ξερει ποιος είναι», εννοούμε ότι έχει έναν εαυτό που τον γνωρίζει και προσπαθεί να μένει σταθερός σ' αυτόν. Το κάνει επειδή έτσι νιώθει συμπαγής, αισθάνεται μια ασφάλεια ότι υπάρχει. Αλλά, ούτως ή άλλως, υπάρχουμε. Η αγωνία μας είναι αγωνία του μυαλού. Το μυαλό αναρωτιέται ψυχαναγκαστικά «σε ποια κατηγορία ανήκω;». Σε καμία κατηγορία να μην ανήκεις. Να είσαι αυτό που είσαι.\nΛέει κάπου ο Χειμωνάς: «Η ψυχή είναι ένα σώμα που διαρκώς γίνεται». Δεν έχω ακούσει πιο σημαντική συμπύκνωση αυτού που συζητάμε. Αυτό είναι η ψυχή. Κάτι που διαρκώς γίνεται. Αλλά εμείς, λόγω κοινωνικών συνθηκών, θεωρούμε πως πρέπει να έχουμε μια σταθερή ταυτότητα. Δεν υπάρχει σταθερή ταυτότητα. Είμαστε μια σειρά από προσωπεία και ταυτότητες: να ο Πιραντέλο! Το θέμα είναι να φτιάξουμε έναν πολιτισμό που να χωράει το πολλαπλό, πέρα από τις κατηγοριοποιήσεις. Γιατί έχουμε σε κάθε λέξη «αρσενικό» ή «θηλυκό»; Τι εξυπηρετεί αυτό;\n— Να μην υπήρχαν γένη δηλαδή;\nΑς υπήρχαν εκεί όπου χρειάζονται. Για ποιον λόγο έχουμε χτίσει μια γλώσσα, όπου παντού επικρατούν τα γένη; Εν τέλει, ο άνθρωπος είναι το μόνο είδος στο ζωικό βασίλειο που έκανε το γένος, το φύλο δηλαδή, ανώτερο του είδους. Στα ζώα δεν συμβαίνει αυτό.\n— Υπάρχει το πεπρωμένο του φύλου; Παίζει κάποιο ρόλο το ότι γεννιόμαστε άντρες ή γυναίκες ή όχι; Το φύλο είναι βιολογική ή κοινωνική κατασκευή, όπως διακήρυξε η Τζούντιθ Μπάτλερ;\nΤο φύλο δεν είναι ο άνθρωπος γυμνός· είναι ο άνθρωπος ενδεδυμένος. Με την τρέσα του στο κεφάλι, με τα ματοτσίνορα, με τα τακούνια του κ.ο.κ. Για δες τον άνθρωπο μωρό και δες τον σε μεγαλύτερη ηλικία: δεν θα βρεις διαφορά. Ό,τι βιολογικό στοιχείο κι αν υπάρχει ως βάση είναι τόσο ασήμαντο, ώστε μοιάζει ακατανόητο για ποιον λόγο ο ανθρώπινος πολιτισμός τού έδωσε τεράστια σημασία. Αυτό δεν μπορεί κανένας να μου το ερμηνεύσει, δεν βρίσκω απάντηση. Μάλλον είναι θέμα πρακτικής και οικονομίας. Εξού και παραμένει βαθιά αντρικός ο πολιτισμός μας.\nΑυτό που λαμβάνουμε ως δεδομένο είναι μια κατασκευή δική μας διαμέσου των αιώνων. Φαντάσου ότι πριν από εξήντα χρόνια η γυναίκα δεν υπήρχε ως πολίτης κανονικός. Ο άνδρας είναι 5.000 ετών, η γυναίκα είναι μόλις 80. Είχα πάντα μια αγάπη στις γυναίκες, λόγω και της σχέσης μου με τις αδελφές μου. Κι έλεγα; «Πωπώ, ευτυχώς που δεν γεννήθηκα γυναίκα, γιατί θα είχα σκοτώσει κόσμο!».\nΕίχα πολύ μεγάλο θυμό για τον κόσμο μικρός, άργησα πάρα πολύ να συμφιλιωθώ με αυτό που είναι οι άντρες και να έχω μια κανονική σχέση μ' αυτούς. Ο πατέρας μου ήταν ένας σκληρός άνθρωπος και τον είχα αντίπαλο, τον θεωρούσα απειλή. Εκ των υστέρων κατάλαβα πράγματα γι' αυτόν και συμφιλιώθηκα μαζί του. Τα αδέρφια μου, όμως, ήταν η μεγάλη μου αγάπη και συγγένεια, όχι οι γονείς μου.\n— Δεν γεννάει το αίμα το συναίσθημα δηλαδή;\nΤο αίμα είναι μια μεγάλη κατασκευή, μια μεγάλη απάτη. Το συναίσθημα είναι το πραγματικό αίμα. Κι επειδή απαγορεύεται να έχουμε σεξουαλικές βλέψεις για τους γονείς μας, αυτούς που συνιστούν την πρώτη αγάπη της ζωής μας, γεννάται το πρόβλημα στις κατοπινές σχέσεις των ανθρώπων: πώς να συνδέσουμε το αίσθημα με το σεξ, όταν αρχικά μας είχε απαγορευθεί να το κάνουμε αυτό;\n— Είναι βιωματική υπόθεση η τέχνη για τον δημιουργό της;\nΓια μένα είναι βιωματική, όμως δεν σημαίνει ότι το βίωμα καθαυτό είναι τέχνη. Το θέμα είναι πώς μεταβολίζονται και μορφοποιούνται όλα αυτά. Μπορεί το βίωμα ενός άλλου ανθρώπου να γίνει και δικό σου. Για παράδειγμα, αν με ρώταγες ποιο κείμενο θεωρείς πως είναι αυτοβιογραφία σου, θα σου απαντούσα ο Άμλετ. Που τώρα τον συναντώ στον Ιβάνοφ, βλέπω τον ίδιο μετεωρισμό: «Ποιος είμαι, που είμαι, πρέπει να αποφασίσω να γίνω ή να μη γίνω. Είμαι αυτό το δυνάμει...».\nΣτα μισά του έργου, ο Άμλετ παίρνει μια απόφαση. Πότε το κάνει αυτό; Όταν κοιτάζεται στον καθρέφτη που είναι το θέατρο. Παρά τις αμφιβολίες του, προχωρά κι εξαναγκάζεται να πράξει. Κι ας πνιγούν όλα στο αίμα... Ο «Ιβάνοφ» πατάει εσκεμμένα στον Άμλετ, το έργο του Τσέχοφ μοιάζει με μια απόλυτα παράλογη παρωδία του πράγματος. Δεν υπάρχει ρομαντισμός, υπάρχει ένας βαθύς σαρκασμός. Ήταν ιλιγγιωδώς μπροστά από την εποχή του ο Τσέχοφ. Διαβάζοντας τον «Ιβάνοφ», θα έλεγε κανείς πως είναι το εγχειρίδιο της κατάθλιψης. Καμιά φορά η τέχνη αντιλαμβάνεται πριν από την επιστήμη αυτό που η ανθρώπινη σκέψη πρόκειται να συλλάβει λίγο αργότερα.\nΠάμε να βρούμε μια ευρυχωρία στον πολιτισμό, αλλά, αντί να γίνεται πιο ευρύχωρος, γίνεται πιο στενόχωρος, επειδή δεν υπερασπίζεται την ελευθερία της επιθυμίας αλλά το νομικό δικαίωμα: αν είμαι μαζί σου μερικά χρόνια κι εσύ πεθάνεις, να μπορώ να πάρω τη σύνταξή σου. Αυτό δεν είναι υγιές. Φωτο: Πάρις Ταβιτιάν/LIFO\n— Αλλάζει ο άνθρωπος; Εξελίσσεται ή μένει στάσιμος;\nΗ φύση του ανθρώπου δεν είναι να αλλάζει. Είναι ένας μηχανισμός ο οποίος λειτουργεί ερήμην μας κι αυτός ο μηχανισμός δεν αλλάζει. Ένας βιολόγος είχε πει: «Ο σκοπός της δομής της ύπαρξης είναι να παραμείνει ίδιος». Όταν το διάβασα αυτό, με χτύπησε κατακούτελα. Ο άνθρωπος αλλάζει μόνον όταν αναγκαστεί. Η ανάγκη σε αλλάζει. Έρχεσαι κι αυτό που δεν μπορούσες πριν, τώρα θα το μπορέσεις. Τρως ένα μεγάλο χαστούκι, αλλιώς δεν αλλάζεις. Κι ευτυχώς που φάγαμε χαστούκια. Αν δεν έκανα ψυχοθεραπεία, θα είχα χαθεί. Αυτό με έσωσε. Ζούσα πολύ για τους άλλους, είχα μάθει να ζω για να δίνω στους άλλους, αλλά όχι σε μένα.\n— Ποια είναι η δυναμική του queer theater στην Ελλάδα;\nΓια μένα το queer είναι μια πολιτική άποψη. Μεχρι πριν από λίγο καιρό θα μπορούσε να πει κανείς ότι είναι μια νέα αριστερά – με την ευρύτητα που έχει ο όρος. Ο κόσμος νομίζει ότι είναι στρας και πούπουλα, το «πιπεράτο» κιτς, αλλά όχι, είναι μια νέα πολιτική και οντολογική ανάγνωση του κόσμου.\n— Όσον αφορά τον γκέι ακτιβισμό, πιστεύετε πως έχουν προχωρήσει τα πράγματα στη χώρα μας;\nΠροχωράμε μπροστά, αλλά αναπαράγοντας τα παλιά. Λυπάμαι που το λέω. Δεν είναι εξέλιξη τα γκέι ζεύγη που θέλουν να κάνουν γάμο και παιδί, διαιωνίζοντας μια οικογένεια-παραμύθι. Η Χιονάτη πέθανε. Βλέπω ανθρώπους που αυτοπροβάλλονται σε γκέι ακτιβιστικό περιοδικό, οι οποίοι τάχα μου παντρεύτηκαν και γιορτάζουν με χλιδή και σαμπάνιες τον γάμο τους. Δεν είναι κατάκτηση αυτό.\nΘα με ενοχλούσε αντίστοιχα και ένα στρέιτ ζευγάρι. Τι διεκδικούν; Το στερεότυπο των γονιών τους; Αυτό που υποτίθεται πως πάμε να καταργήσουμε; Σαφώς κι έχει ανάγκη κανείς ν' ανήκει σε μια κανονικότητα, τώρα όμως επαναφέραμε την κανονικότητα με νέο περιτύλιγμα. Πριν φορούσαμε σκούρο κοστούμι και τώρα φοράμε λαμέ.\n— Αυτό, όμως, μπορεί να ονειρεύεται κάποιος και είναι δικαίωμά του...\nΣέβομαι το δικαίωμα καθενός να κάνει ό,τι θέλει. Ας βγει και ας μου πει «θέλω να κάνω σεξ με λαμπατέρ». Δεκτό. Αν όμως πει «το σωστό στη ζωή είναι να κάνεις σεξ με λαμπατέρ», εκεί έχουμε πρόβλημα. Όταν η επιθυμία γίνει κανόνας ζωής και σταματάει να είναι η επιθυμία του ενός, τότε η επιθυμία γίνεται νόμος.\nΠάμε να βρούμε μια ευρυχωρία στον πολιτισμό, αλλά, αντί να γίνεται πιο ευρύχωρος, γίνεται πιο στενόχωρος, επειδή δεν υπερασπίζεται την ελευθερία της επιθυμίας αλλά το νομικό δικαίωμα: αν είμαι μαζί σου μερικά χρόνια κι εσύ πεθάνεις, να μπορώ να πάρω τη σύνταξή σου. Αυτό δεν είναι υγιές. Να είμαστε κτήτορες θέλουμε, ακόμα και στον θάνατο του άλλου. Πεθαίνοντας κανείς δεν θα έπρεπε να αφήνει τίποτα σε κανέναν. Αυτό θα μας έκανε πιο υγιείς.\n— Μπορεί το θέατρο να νικήσει τη δυστυχία;\n— «Μόνο ένα δάκτυλο νερό στου κόσμου το ποτήρι» είναι μία από τις φράσεις του έργου σου. Είστε απαισιόδοξος για όσα έρχονται;\nΌχι, παρόλο που το τέλος θα έρθει αναπόφευκτα. Ακόμη και σε καροτσάκι, όμως, θα συνεχίσουμε να ζούμε. Ένα κορίτσι στην τάξη όπου διδάσκω μου είπε τις προάλλες: «Να σε ρωτήσω κάτι, Τσιμάρα; Τι θα έλεγες γενικά; "Ναι" ή "όχι";». Της απάντησα «ναι», θα έλεγα σε όλα «ναι». Είμαι καταφατικός στη ζωή, ό,τι κι αν σημαίνει. Και ημιθανής, και μες στη δυστυχία, ο άνθρωπος θα πει «ναι». Θα βρει τη χαρά και μες στη στάχτη. Υπερασπίζεται και καταφάσκει στη ζωή μέχρι θανάτου. Ακόμη κι αν αυτοκτονήσει. Κανένας άλλο είδος στο ζωικό βασίλειο δεν το 'χει αυτό.\nΒραβείο Κάρολος Κουν\nLGBTQI+ Όλοι οι νικητές των Queer Theatre Awards 2018\nΤο ελληνικό θέατρο γιόρτασε για έβδομη χρονιά την περηφάνια και τη διαφορετικότητα


Lockdown και στη Βρετανία; Έκτακτη συνέντευξη Τύπου από τον Μπόρις Τζόνσον | daypress.gr\nΘα ακολουθήσει η Βρετανία το δρόμο που χάραξαν η Γαλλία και η Γερμανία και θα προχωρήσει σε lockdown; Η απάντηση θα δοθεί από τον ίδιο τον πρωθυπουργό της χώρας, Μπόρις Τζόνσον.\nΤο να ανακοινώσει ο Μπόρις Τζόνσον lockdown στην Αγγλία αρχής γενομένης από την ερχόμενη εβδομάδα, δεν αποκλείεται να ανακοινωθεί στη συνέντευξη Τύπου που θα παραθέσει το απόγευμα του Σαββάτου (31.10.2020).\nΟ Μπόρις Τζόνσον θα συζητήσει προηγουμένως την κατάστασης με τους υπουργούς του, μέσω τηλεδιάσκεψης και κατόπιν θα δώσει συνέντευξη Τύπου, μαζί με τους επιστημονικούς συμβούλους του.\nΣύμφωνα με τους Times, ο Βρετανός πρωθυπουργός εξετάζει το ενδεχόμενο να επιβάλει καραντίνα από την Τετάρτη μέχρι και την 1η Δεκεμβρίου στην Αγγλία, όπου ο νέος κορονοϊός εξαπλώνεται ταχύτερα.\nΣύμφωνα με την Daily Mail, οι επιστημονικοί σύμβουλοι του πρωθυπουργού τον προτρέπουν να ενεργήσει γρήγορα ώστε να αναχαιτιστεί τώρα η εξάπλωση της πανδημίας και να μπορέσουν οι Βρετανοί να γιορτάσουν τα Χριστούγεννα.


Ο ΟΠΑΠ Κύπρου απορρίπτει τα όσα του καταλογίζει ο γενικός ελεγκτής\nEUR / CHF 1,14222\nΠέμπτη, 11-Ιαν-2018 12:27\nΣε ανοικτή αντιπαράθεση με το γενικό ελεγκτή, Οδυσσέα Μιχαηλίδη και τον γενικό εισαγγελέα, Κώστα Κληρίδη, βρίσκεται ο ΟΠΑΠ (Οργανισμός Προγνωστικών Αγώνων Ποδοσφαίρου).\nΟ ΟΠΑΠ Κύπρου εγκαλεί τον γενικό ελεγκτή, Οδυσσέα Μιχαηλίδη, για χρήση στοιχείων που "πιθανώς αποκτήθηκαν παράνομα -και που εκ των υστέρων αποδείχθηκαν και μη επιλήψιμα- για να οδηγήσει σε αστυνομική έρευνα κατά του οργανισμού".\nΕιδικότερα, ο ΟΠΑΠ Κύπρου κατήγγειλε στην Αστυνομία (για δεύτερη φορά), στην επίτροπο Προστασίας Δεδομένων Προσωπικού Χαρακτήρα και στην Κεντρική Τράπεζα ενέργειες του γενικού ελεγκτή και τρίτου προσώπου, που πιθανόν να αποτελούν ποινικά αδικήματα και παραβιάσεις νομοθεσιών για την προστασία προσωπικών δεδομένων, τραπεζικού απορρήτου, αλλά και για πιθανή υποκλοπή και μετάδοση ιδιωτικών επικοινωνιών της εταιρείας.\nΟ ΟΠΑΠ Κύπρου αφήνει αιχμές και για τον Γενικό Εισαγγελέα Κώστα Κληρίδη, καθώς η πρώτη καταγγελία στην Αστυνομία έγινε στις 29/11/2017, αλλά στις 6/12/2017, έξι ημέρες μετά, πληροφορήθηκε ότι η θέση του γενικού εισαγγελέα ήταν ότι, μετά από μελέτη, δεν προκύπτει πως ο γενικός ελεγκτής προέβη στη διάπραξη οποιοδήποτε ποινικού αδικήματος.\nΟ ΟΠΑΠ, ωστόσο, επέμεινε στη θέση του για πιθανή διάπραξη ποινικών αδικημάτων και στις 4 Ιανουαρίου υπέβαλε νέα, γραπτή καταγγελία στην Αστυνομία.\nΟ οργανισμός δημοσιοποίησε την υπόθεση κατά τη διάρκεια συνέντευξης Τύπου, με τους δικηγόρους του να κάνουν λόγο για "άδικες και ανυπόστατες κατηγορίες που δέχεται συστηματικά από τον Μάρτιο του 2017".\nΣε ό,τι αφορά την ουσία των συναλλαγών ο δικηγόρος του ΟΠΑΠ Κύπρου, Παντελής Χριστοφίδης σημείωσε, κατά τη διάρκεια της συνέντευξης Τύπου, ότι τα στοιχεία και οι κατηγορίες "αποδείχθηκαν μη επιλήψιμα με απόφαση του Ανωτάτου Δικαστηρίου, το οποίο ακύρωσε ένταλμα έρευνας με βάση τα εν λόγω δεδομένα".\nΣτις 14/06/2017, το Γραφείο Διερεύνησης Οικονομικού Εγκλήματος (ΓΔΟΕ) της Αστυνομίας εξέδωσε ένταλμα έρευνας, το οποίο εκτελέστηκε την ίδια ημέρα στα γραφεία του ΟΠΑΠ.\nΜετά από λίγες μέρες, ο ΟΠΑΠ, ασκώντας τα νόμιμα δικαιώματά του, καταχώρισε αίτηση για έκδοση απαγορευτικού εντάλματος. Η εξέταση του αιτήματος οδήγησε στις 8/11/2017 στην ακύρωση του εντάλματος έρευνας, με τον ΟΠΑΠ να διαπιστώνει από το σκεπτικό της απόφασης, ότι "για την αρχική έκδοση του εντάλματος χρησιμοποιήθηκαν τεκμήρια που δεν θα μπορούσαν να αποκτηθούν νόμιμα".\nΟι δικηγόροι της εταιρείας κάλεσαν την Αστυνομία, ως ανεξάρτητο θεσμό, να προβεί σε ουσιαστική και εις βάθος διερεύνηση των καταγγελιών του ΟΠΑΠ Κύπρου, με τη συνδρομή των ανεξάρτητων θεσμών της επιτρόπου Προστασίας Δεδομένων Προσωπικού Χαρακτήρα και της διοικήτριας της Κεντρικής Τράπεζας Κύπρου.\nΤέλος, ο ΟΠΑΠ επιφυλάσσεται όσον αφορά όλα τα νόμιμα δικαιώματά του για προσφυγή στα αρμόδια σώματα της Κυπριακής Δημοκρατίας, του Συμβουλίου της Ευρώπης και της Ευρωπαϊκής Ένωσης.\nΗ Ελεγκτική Υπηρεσία θα συνεχίσει το έργο της και "δεν εκφοβίζεται" ήταν η πρώτη αντίδραση του γενικού ελεγκτή. Επί της ουσίας η Ελεγκτική Υπηρεσία σε ανακοίνωσή της σημειώνει πως "ο γενικός ελεγκτής έγινε το 2016 δέκτης καταγγελίας σε σχέση με σοβαρά ποινικά αδικήματα που, σύμφωνα με τον καταγγέλλοντα, διέπραξε η ιδιωτική εταιρεία ΟΠΑΠ και ιδιωτικός ελεγκτικός οίκος. Η καταγγελία σχετιζόταν με τη συμφωνία του ΟΠΑΠ με την Κυπριακή Δημοκρατία, στο πλαίσιο διακρατικής συμφωνίας, και αφορούσε, μεταξύ άλλων, θέματα που αφορούν τις εισπράξεις της Δημοκρατίας από τον ΟΠΑΠ".\nΣτην ίδια ανακοίνωση τονίζεται ακόμη ότι "καμία παραβίαση προσωπικών δεδομένων, καμία άρση ή παραβίαση του τραπεζικού απορρήτου και φυσικά καμία υποκλοπή ή μετάδοση ιδιωτικών επικοινωνιών της εταιρείας ή οποιουδήποτε προσώπου δεν έγινε από την Ελεγκτική Υπηρεσία".\nΟ γενικός εισαγγελέας Κώστας Κληρίδης σε δήλωσή του στο ΚΥΠΕ τονίζει ότι "τα οποιαδήποτε υπονοούμενα περί μη πλήρους και/ή αντικειμενικής διερεύνησης καταγγελιών, απορρίπτονται ως απαράδεκτα και προσβάλλονται άμεσα αρχές και θεσμοί, οι οποίοι θα πρέπει να αφεθούν απερίσπαστοι μακράν από πιέσεις και εκφοβισμούς να επιτελέσουν τα καθήκοντα τα οποία τους έχουν ανατεθεί".\nΟ ΟΠΑΠ Κύπρου σε ανακοίνωση τονίζει ότι σέβεται και τιμά τους ανεξάρτητους θεσμούς της Κυπριακής Δημοκρατίας, δεν έχει εκβιάσει ή/και απειλήσει οποιονδήποτε ανεξάρτητο θεσμό, αλλά πρέπει να προστατεύσει το όνομα και την υπόληψή του. Στην ίδια ανακοίνωση επισημαίνεται ότι η εταιρεία ΟΠΑΠ "πάντοτε πληρούσε και πληροί όλες τις νόμιμες υποχρεώσεις της προς το κράτος".\nΤα χειρότερα έφτασαν Αλέξη… (31)\nNY Times: Η Σαουδική Αραβία θα κατηγορήσει τον στρατηγό Άχμεντ αλ Ασίρι για την υπόθεση Κασόγκι\nΘα μετατραπεί σε αποδιοπομπαίο τράγο ώστε το παλάτι να μπορέσει να αποποιηθεί κάθε ευθύνη.


HOME COMPETITIONS ARCHITECTS ELENI HADJINICOLAOU, SOLON XENOPOULOS, MARY GIANNAKA & NICOS SOKORELIS WIN 3RD PRIZE IN THE ARCHITECTURAL COMPETITION FOR SOCIAL HOUSING DEVELOPMENT IN LIMASSOL, CYPRUS\nArchitects Eleni Hadjinicolaou, Solon Xenopoulos, Mary Giannaka & Nicos Sokorelis win 3rd prize in the architectural competition for social housing development in Limassol, Cyprus proposing a linear settlement with independent living units that provides autonomy, privacy, flexibility in use as well as the sense of belonging in a neighbourhood.\n“A slim line between private and communal”\nDesign of a typologically linear settlement, a linear with a specific identity neighborhood.\nIntroduction of a system of two storey, independent living units, placed in line.\nIntroduction of living units with a prototype typology, which provides autonomy, privacy, and flexibility in use, but also the sense of belonging in a neighborhood.\nUtilisation of the local climatic conditions and views.\nSatisfying of different living conditions, (living spaces, spaces for work, requirements for the disabled, etc,)\nEqual facing of all living units in terms of orientation, views, the relation to the earth, to the accesses in relation to the main routes, and in relation to the public open spaces.\nThe linearity of the building complex is effected by\nThe unification of the elevations, while at the same time by the discreet differentiation of each unit.\nThe linearity of the public open space.\nThe introduction of a freestanding linear panel 3.5 m. height, at a distance of 3.0 m. from the building line at the NorthEast side. The specific elevation is thus formed by two parallel vertical planes. The first plane is that of the linear panel, while the second is that of the elevation of the actual building row.\nThe elevation itself is designed as a unified surface pierced with different size and proportions openings. This produces different conditions for natural light to enter, thus producing different atmospheres. Reversibly, in the evening hours a continually transforming in time composition of light spots is exposed.\nThe south west elevation has a more volumetric form, reflecting the different depths of every unit.\nThe functional structure is absolutely simple.\nAre two storey high, and have direct contact to the earth.\nAre and have direct access from the main road.\nHave secondary access from the SouthEast side, where a public open space is created.\nEvery housing unit has a long shape in plan and constitutes a system of interchanging of open and closed areas like: “public open space”-“front yard”-“internal space”-“patio”-“internal space”-“back yard”-“public open space”.\nNatural light is fantastically filtered.\nNatural ventilation and sun lighting are maximized.\nOffers open spaces for use in the inside of the body of the structure.\nIt unifies the interior of the structure with the sky.\nThe typologies are based on the following principles\nProduction of living spaces, either in consequence or intersected by patios.\nProduction of different size sleeping areas, allowing multiple possibilities of uses, like sleep, work, guests etc.\nProviding of one extra space on the ground floor for unexpected uses.\nThe public open space is an organic constituent of the whole composition and is structured as\nLinear zones of walking and meeting along the full length of the two access lines.\nAreas of public open space with alternating widths for movement, stoping, play, cycling along the length of the southwest side.\nArchitects Solon Xenopoulos & Eleni Hadjinicolaou Architects, Mary Giannaka, Nicos Sokorelis\nΟι αρχιτέκτονες Ελένη Χατζηνικολάου, Σόλων Ξενόπουλος, Μαίρη Γιαννακά και Νίκος Σοκορέλης απέσπασαν το 3ο βραβείο στον αρχιτεκτονικό διαγωνισμό “Συγκρότημα Κοινωνικής Κατοικίας στα Πάνω Πολεμίδια στην Επαρχία Λεμεσού” προτείνοντας την δημιουργία ενός οικισμού, αποτελούμενου από διώροφες ανεξάρτητες μονάδες κατοίκησης σε γραμμική διάταξη, που θα ευνοεί την ενεργοποίηση μιας γειτονιάς με ιδιαίτερη ταυτότητα παρέχοντας στους κατοίκους, μέσω του σχεδιασμού, αυτονομία, ιδιωτικότητα, ευελιξία στη χρήση καθώς και την αίσθηση του ανήκειν σε μια συνεκτική κοινότητα.\nΜια λεπτή γραμμή ανάμεσα στο ιδιωτικό και την κοινότητα.\nΣχεδιασμός ενός τυπολογικά γραμμικού οικισμού, μιας γραμμικής και με ιδιαίτερη ταυτότητα γειτονιάς.\nΥιοθέτηση συστήματος διώροφων ανεξάρτητων μονάδων κατοίκισης, (μονοκατοικίες), τοποθετημένων «εν σειρά».\nΣχεδιασμός μονάδων κατοίκισης με πρότυπη τυπολογία που τους προσδίδει αυτονομία, ιδιωτικότητα και ευελιξία στη χρήση, αλλά ταυτόχρονα και την αίσθηση ότι ανήκουν σε μια γειτονιά.\nΑξιοποίηση των τοπικών κλιματικών συνθηκών και των δυνατοτήτων θέας.\nIκανοποίηση διαφορετικών τρόπων ζωής, (χώροι διημέρευσης, χώροι εργασίας, ανάγκες ΑμεΑ, κ.ά.)\nΙσότιμη αντιμετώπιση όλων των οικιστικών μονάδων όσον αφορά τον προσανατολισμό, τις θέες, την σχέση με τη γη, την σχέση με τις προσβάσεις, την σχέση με την οδική αρτηρία και τη σχέση με τους υπαίθριους κοινόχρηστους χώρους.\nΗ γραμμικότητα του οικιστικού συνόλου επιτυγχάνεται με\nΤην ενιαιοποίηση των όψεων, αλλά ταυτόχρονα την διακριτική διαφοροποίηση κάθε μονάδας.\nΤην γραμμικότητα του υπαίθριου κοινόχρηστου χώρου.\nΤην πρόβλεψη ελεύθερου γραμμικού πετάσματος (τοίχος με«ξωπόρτι») ύψους 3.5μ. σε απόσταση 3.0μ. από το πεζοδρόμιο (στην οικοδομική γραμμή) στην βορειοανατολική πλευρά. Με αυτή την επιλογή, η συγκεκριμένη όψη αποτελείται από δύο παράλληλα κατακόρυφα επίπεδα. Το πρώτο επίπεδο του πετάσματος («ξωπορτιού») και το δεύτερο επίπεδο της όψης των οικιστικών μονάδων.\nΗ όψη, αντιμετωπίζεται ως ενιαία επιφάνεια, διάτρητη με ανοίγματα διαφορετικών μεγεθών και αναλογιών. Δημιουργούνται ιδιαίτερες συνθήκες εισόδου του φυσικού φωτός στον εσωτερικό χώρο και παραγωγής ιδιαίτερης ατμόσφαιρας. Αντίστροφα τις βραδινές ώρες εμφανίζεται μια μεταβαλλόμενη στο χρόνο σύνθεση από διαφορετικής έντασης φωτεινά στίγματα.\nΗ νοτιοδυτική όψη έχει ογκοπλαστικότητα, η οποία προκύπτει από τα διαφορετικά βάθη κάθε μονάδας.\nΗ λειτουργική δομή είναι απλούστατη.\nΕίναι διώροφες και έχουν άμεση επαφή με τη γη.\nΕίναι διαμπερείς και έχουν πρόσβαση από την κύρια οδική αρτηρία στο επίπεδο της γης.\nΈχουν δευτερεύουσα πρόσβαση από την νοτιοδυτική πλευρά, όπου δημιουργείται χώρος κοινής χρήσης μεταξύ των μονάδων κατοικίας και του νοτιοδυτικού ορίου των οικοπέδων.\nΚάθε οικιστική μονάδα έχει στενόμακρο σχήμα στην κάτοψη.\nYιοθετεί σύστημα εναλλασσόμενης διαδοχής ανοικτών και κλειστών περιοχών όπως «υπαίθριος κοινόχρηστος χώρος» – «αυλή» – «κλειστός χώρος» – «αίθριο» – «κλειστός χώρος» – «αυλή» – «υπαίθριος κοινόχρηστος χώρος».\nΦιλτράρει θεαματικά το φυσικό φως.\nΣυμβάλλει στην βελτιστοποίηση του φυσικού αερισμού και ηλιασμού της κατασκευής.\nΠροσφέρει υπαίθριους χώρους για χρήση στο εσωτερικό του σώματος.\nΕνοποιεί το εσωτερικό της μονάδας με το κενό του ουρανού.\nΟι τυπολογίες βασίζονται στις ακόλουθες αρχές\nΔημιουργία χώρων διημέρευσης, είτε συνεχόμενων και ενιαίων, είτε διαχωρισμένων με την παρεμβολή αιθρίων.\nΔημιουργία χώρων ύπνου διαφορετικών μεγεθών που επιτρέπουν την στέγαση πολλαπλών χρήσεων όπως κύριο χώρο ύπνου, χώρο εργασίας, φιλοξενίας κλπ.\nΔημιουργία επιπλέον ανεξάρτητου χώρου στο ισόγειο για απρόβλεπτες και ειδικές χρήσεις.\nO υπαίθριος χώρος είναι οργανικό συστατικό της σύνθεσης στο σύνολό της και διαρθρώνεται ως εξής\nΓραμμικές ζώνες περιπάτου και συνάντησης κατά μήκος των οδικών αξόνων πρόσβασης των δύο μεγάλων πλευρών.\nΠεριοχές υπαίθριου χώρου με μεταβαλλόμενα πλάτη για κίνηση, στάση, παιχνίδι, ποδήλατο, κατά μήκος της νοτιοδυτικής πλευράς. Λόγω της υπάρχουσας χαμηλότερης στάθμης των οικοπέδων στην πλευρά αυτή, διαμορφώνονται επίπεδα στα οποία έχουν πρόσβαση οι κατοικίες με κλίμακες.\nΤίτλος διαγωνισμού Συγκρότημα Κοινωνικής Κατοικίας στα Πάνω Πολεμίδια στην Επαρχία Λεμεσού\nΔιοργάνωση Κυπριακός Οργανισμός Αναπτύξεως Γης\nΑριθμός Συμμετοχών 60\nΑρχιτέκτονες Σόλων Ξενόπουλος & Ελένη Χατζηνικολάου Αρχιτέκτονες, Μαίρη Γιαννακά, Νίκος Σοκορέλης\nCheck out, also, the proposal of Solon Xenopoulos & Eleni Hadjinicolaou Architects in collaboration with architect Apostolos Panos that won Commendation in the international architectural competition for TEPAK student housing in Limassol, Cyprus, here!\nΔείτε, επίσης, την πρόταση του γραφείου Σόλων Ξενόπουλος & Ελένη Χατζηνικολάου Αρχιτέκτονες σε συνεργασία με τον αρχιτέκτονα Απόστολο Πάνο η οποία απέσπασε εύφημο μνεία στο διεθνή αρχιτεκτονικό διαγωνισμό για την ανέγερση φοιτητικών εστιών του Τεχνολογικού Πανεπιστημίου Κύπρου στη Λεμεσό, εδώ!\nREAD ALSO: Madero Restaurant by Taller KEN creates an indoor oasis in the city of Guatemala


Ενημερωτική συγκέντρωση των δημοσίων υπαλλήλων της Λακωνίας για την απεργία της Πέμπτης - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΚΟΙΝΩΝΙΑ Ενημερωτική συγκέντρωση των δημοσίων υπαλλήλων της Λακωνίας για την απεργία της Πέμπτης\nΕνημερωτική συγκέντρωση των δημοσίων υπαλλήλων της Λακωνίας για την απεργία της Πέμπτης\nΗ εκτελεστική επιτροπή της Ανωτάτης Διοίκησης Ενώσεων Δημοσίων Υπαλλήλων (ΑΔΕΔΥ) και το νομαρχιακό τμήμα της ΑΔΕΔΥ Λακωνίας προσκαλούν σε ενημερωτική συγκέντρωση τα μέλη των διοικητικών συμβουλίων των δημοσιοϋπαλληλικών σωματείων, καθώς και όλους τους εργαζόμενους, αύριο Τρίτη 12 Δεκεμβρίου και ώρα 19.00′, στην αίθουσα εκδηλώσεων του Εργατικού Κέντρου Λακωνίας (Αγίου Νίκωνος 124, Σπάρτη) για ενημέρωση και συντονισμό ενόψει της απεργιακής κινητοποίησης των ΑΔΕΔΥ – ΓΣΕΕ στις 14 Δεκεμβρίου.\nΟμιλητής θα είναι το μέλος της εκτελεστικής επιτροπής της ΑΔΕΔΥ κ. Γρηγόρης Καλομοίρης.\nΠροηγούμενο άρθροΔιαγωνισμός αρχαίων ελληνικών για τους μαθητές της Λακωνίας\nΕπόμενο άρθροΕγκαλούν την κυβέρνηση για την αγροτική πολιτική ΔΗΣΥ και Ποτάμι


PUMA - Γυναικεία sneakers PUMA Ankle Strap Sneaker μαύρα\nARTE PIEDI (121)\nForebelle Collection (42)\nHuxley & Grace (52)\nJK LONDON (8)\nLACOSTE FOOTWEAR (14)\nMairiboo for Envie (15)\nThe Fashion Project (180)\nVans "Off The Wall" (31)\nPUMA - (200.00 €)\nΓυναικεία sneakers από την PUMA σε μαύρο χρώμα με λευκό το χαρακτηριστικό μοτίβο στα πλαϊνά. Το επάνω μέρος είναι κατασκευασμένο από δέρμα. Εξωτερική υπερυψωμένη σόλα από καουτσούκ ύψους περίπου 6,3 εκ. Τρακτερωτό μοτίβο στον πάτο. Φαρδύς ιμάντας που δένει στον αστράγαλο με velcro για επιπλέον στιλ με ανάγλυφο το λογότυπο σε αντίθεση.


ΜΠΡΑΝΤΟΝ ΤΕΪΛΟΡ - ΑΛΗΘΙΝΗ ΖΩΗ Υποψήφιο για βραβείο ΒOOKER 2020\nΑρχική σελίδαΔιαβάζουμεΜΠΡΑΝΤΟΝ ΤΕΪΛΟΡ - ΑΛΗΘΙΝΗ ΖΩΗ Υποψήφιο για βραβείο ΒOOKER 2020\nΡένα Κάντζα 4/06/2021 03:10:00 π.μ.\n"Ο Γουάλας αισθάνεται ότι δεν χωράει στην πανεπιστημιούπολη όπου δουλεύει ασταμάτητα για να ολοκληρώσει το μεταπτυχιακό του στη βιοχημεία. Είναι ένας εσωστρεφής νεαρός από την Αλαμπάμα,\nμαύρος και γκέι, που έχει αφήσει πίσω του την οικογένειά του χωρίς να καταφέρει να αποδράσει από τις βαριές σκιές της παιδικής του ηλικίας. Για λόγους αυτοσυντήρησης, ο Γουάλας διατηρεί απόσταση από όλους, ακόμα και από τον στενό κύκλο των φίλων του – όπου κάποιοι βγαίνουν μεταξύ τους, άλλοι βγαίνουν με γυναίκες και κάποιοι άλλοι υποκρίνονται τους στρέιτ. Όμως στη διάρκεια ενός σαββατοκύριακου στα τέλη του καλοκαιριού, μια σειρά από αντιπαραθέσεις με τις συνεργάτιδές του και μια απροσδόκητη επαφή με έναν δήθεν στρέιτ φίλο του συνωμοτούν για να κάμψουν τις αντιστάσεις του και φέρνουν στο φως καλά κρυμμένα ρεύματα εχθρότητας και πόθου μέσα στην κοινότητά τους.\nΗ Αληθινή ζωή είναι μια νουβέλα σχεδόν οδυνηρής έντασης, μια ιστορία που θέτει το ερώτημα αν είναι δυνατόν να ξεπεράσουμε τις προσωπικές πληγές μας και με ποιο κόστος."


Στατιστική-πιθανότητες-τύχη - Σελίδα 3 - SpearFishingForum.gr\nΜη αναγνωσμένη δημοσίευση από Psarogiatros » Τρί 30 Ιουν 2020, 14:59\nΑντωνάρα βίντεο είναι ήδη στημένο έτοιμο. Περιμένω από μικρό μου Γερμανία να μου στείλει μια μουσική σύνθεση για να το επενδύσω. Αυτά που κυκλοφορούν στο σωλήνα ελεύθερα δικαιωμάτων δε μου αρέσουν. Οπότε στην αναμονή.....\nΜη αναγνωσμένη δημοσίευση από dimitrikotz » Τρί 30 Ιουν 2020, 15:38\nΒρε βάλε τα βίντεο και άσε τα άσματα! Όπως καταλαβαίνεις δεν θα δούμε το βίντεο λόγω της 'ψαγμένης' μουσικής επένδυσης, αλλά για το hard core περιεχόμενο. Την μουσική να την βάζεις στην κλίνη του πόνου, εκεί που λογικά βασανίζεις τους ασθενείς σου!!\nΜη αναγνωσμένη δημοσίευση από mike_m » Τρί 30 Ιουν 2020, 16:30\nΛυπησου μας. 40 υπο σκια έχει και πηζουμε στη δουλεια.\nΤι ψαρακες ειναι αυτοι ρε φιλε... Δεν αφησες ειδος για ειδος.\nΟλα τα βαλες στην ψαροβελονα - σα το Νωε ενα πραμα.\nΜη αναγνωσμένη δημοσίευση από Psarogiatros » Τετ 01 Ιούλ 2020, 16:42\nΤρί 30 Ιουν 2020, 15:38\nΣτη κλίνη του πόνου παίζει άλλη μουσική, βζζζζζ, βζζζζζζζ, ΤΡΟΧΟΣ\nΤρί 30 Ιουν 2020, 16:30\nΜη αναγνωσμένη δημοσίευση από thodoris981 » Τετ 01 Ιούλ 2020, 17:08\nΕιναι σα να λεμε με τι φανελα θα παιξει ο μεσι.\nΚαι με πιτζαμα κ σαγιοναρα γκολ θα βαλει...\nΜη αναγνωσμένη δημοσίευση από xareas » Τετ 01 Ιούλ 2020, 18:16\nΤρί 30 Ιουν 2020, 14:59\nΠεριμένω από μικρό μου Γερμανία να μου στείλει μια μουσική σύνθεση για να το επενδύσω. Αυτά που κυκλοφορούν στο σωλήνα ελεύθερα δικαιωμάτων δε μου αρέσουν. Οπότε στην αναμονή.....\nΝαι ναι και ξανά μανά ναι.\nΜε το μπλουζάκι δεν το άντεξαν και όρμισαν.\nΓιατρέ ευτυχώς που φοράς και τη στολή γιατί θα είχες δαγκωματιές από τις λυσσάρες όπως πας.\nΜη αναγνωσμένη δημοσίευση από AntoniEesti » Τετ 01 Ιούλ 2020, 19:18\nΤο ξέρα δεν ήθελα να το αναφέρω μήπως και ο μικρός πήζει !!!Ανυπομονούμε και για τα πλανα αλλα και για την μουσικαρα που γραφει\nΜη αναγνωσμένη δημοσίευση από gsim » Πέμ 02 Ιούλ 2020, 09:47\nΝομίζω πως αν συνεχιστεί το πείραμα για λίγο ακόμα πας για δημοσίευση. Τα ψαράκια βέβαια θα τη πληρώσουνε πάλι...\nΜη αναγνωσμένη δημοσίευση από hariska » Πέμ 02 Ιούλ 2020, 12:33\nΔηλαδή γιατρέ πρώτα μπαίνεις για συναγρίδια και μετά βγαίνεις για μελανούρια;\nΜη αναγνωσμένη δημοσίευση από Psarogiatros » Πέμ 02 Ιούλ 2020, 12:46\nΤετ 01 Ιούλ 2020, 17:08\nΜη αναγνωσμένη δημοσίευση από Psarogiatros » Πέμ 02 Ιούλ 2020, 12:47\nέχω μια ιστορία με δαγκωματιά κοιλιά κάτω από αφαλό αλλά άλλη ώρα\nΜη αναγνωσμένη δημοσίευση από Psarogiatros » Πέμ 02 Ιούλ 2020, 12:51\nΟ μικρός πήζει άσχημα αυτή τη φορά! Έχει 6 μήνες να έρθει Ελλάδα. Η κοπέλα του είναι εδώ. Στο ιατρείο που δουλεύει 2-3 γερμανίδες γιατρίνες γκαστρώθηκαν και έχει πάρει διπλάσια δουλειά από κανονικό. Έχει φρικάρει. Τελικά αποφάσισα, βρήκα μια μουσική free και ανεβάζω λίγα πλάνα.\nΜη αναγνωσμένη δημοσίευση από Psarogiatros » Πέμ 02 Ιούλ 2020, 12:54\nΠέμ 02 Ιούλ 2020, 09:47\nΝομίζω πως αν συνεχιστεί το πείραμα για λίγο ακόμα πας για δημοσίευση.\nνα στείλω λες αποτελέσματα στο Journal of Statistical Theory and Practice και το βίντεο μαζί να τρελαθούνε εντελώς οι μαθηματικοί?\nΜη αναγνωσμένη δημοσίευση από Psarogiatros » Πέμ 02 Ιούλ 2020, 12:56\nΠέμ 02 Ιούλ 2020, 12:33\nΤελικά μόνο εσύ το 'πιασες ρε μάγκα. Να σε πω την αλήθεια και ανοιχτά χρώματα καλά είναι


Ευρωπαϊκό τέλος στις fast-track εγκρίσεις έργων και επενδύσεων με νόμο | Στρατονίκη • Μαντεμοχώρια • Μεταλλεία του Στρατονικού Όρους\n← Διαρροή τοξικών υλικών της «Ελληνικός Χρυσός» στο λιμάνι της Θεσσαλονίκης\nΑντιδράσεις για τη διαρροή τοξικών της Ελληνικός Χρυσός στο λιμάνι. Αναπάντητα παραμένουν τα ερωτήματα →\nΗ πρόταση του εκπροσώπου των Σοσιαλιστών στη νομοθεσία για τις Μελέτες Περιβαλλοντικών Επιπτώσεων (ΜΠΕ), Κρίτωνα Αρσένη, να καταργηθεί η δυνατότητα έγκρισης δημοσίων ή ιδιωτικών έργων και επενδύσεων με νόμο και χωρίς ΜΠΕ, εγκρίθηκε με μεγάλη πλειοψηφία από την Ολομέλεια του Ευρωπαϊκού Κοινοβουλίου. Εγκρίθηκαν επίσης οι προτάσεις του για μεγαλύτερη συμμετοχή των πολιτών σε όλα τα στάδια της κατάρτισης των ΜΠΕ αλλά και η διευκόλυνση της πρόσβασης των πολιτών στις μελέτες αυτές, που θα αναρτώνται σε ειδική ιστοσελίδα. Τέλος, χάρη στη στήριξη του Κρίτωνα Αρσένη, που είναι ο εκπρόσωπος των Σοσιαλιστών στη νομοθεσία, καθίσταται υποχρεωτική η μελέτη ΜΠΕ για έργα εξόρυξης χρυσού που χρησιμοποιούν κυάνιο, αλλά και για την κατασκευή γηπέδων γκολφ σε περιοχές που απειλούνται με ερημοποίηση. Εγκρίθηκε επίσης η άμεση έναρξη διαπραγματεύσεων με τις ευρωπαϊκές κυβερνήσεις για τη διαμόρφωση του τελικού κειμένου νομοθεσίας. Ο Κρίτων Αρσένης θα εκπροσωπήσει τους Σοσιαλιστές στην ομάδα διαπραγμάτευσης του Ευρωπαϊκού Κοινοβουλίου.\nΟ ανεξάρτητος ευρωβουλευτής, Κρίτων Αρσένης, έκανε μετά τη λήξη της ψηφοφορίας τις ακόλουθες δηλώσεις: “Σήμερα μπήκε τέλος στις fast–track διαδικασίες που παρακάμπτουν την ευρωπαϊκή νομοθεσία. Μπήκε ένα τέλος στις εγκρίσεις έργων και επενδύσεων μέσω νόμων και χωρίς περιβαλλοντική αδειοδότηση. Κατοχυρώθηκε η διαφάνεια, με την συμμετοχή των πολιτών σε όλα τα στάδια κατάρτισης των μελετών περιβαλλοντικών επιπτώσεων αλλά και η διευκόλυνση της πρόσβασης των πολιτών στις μελέτες αυτές. Καθίσταται υποχρεωτική η κατάρτιση μελέτης περιβαλλοντικών επιπτώσεων για έργα εξόρυξης χρυσού που χρησιμοποιούν κυάνιο και κατασκευής γηπέδων γκολφ σε περιοχές που απειλούνται με ερημοποίηση. Είναι μια νίκη για του πολίτες, είναι μια νίκη για την διαφάνεια και τη δημοκρατία.»\nΣΧΕΤΙΚΟ LINK: http://kritonarsenis.gr/actions/view/dt-eia\nThis entry was posted in Δελτία Τύπου and tagged Κρίτων Αρσένης, Μεταλλεία χρυσού, Μεταλλεία Χαλκιδικής, κυάνιο. Bookmark the permalink.


Ανακοίνωση στατιστικών στοιχείων βαθμολογιών ειδικών μαθημάτων ΓΕΛ και ΕΠΑΛ 2019 – Ιστολόγιο 1ου Εργαστηριακού Κέντρου (Ε.Κ.) Άμφισσας\nΔημοσιεύθηκε στην Γονείς, Ειδικά μαθήματα, Εκπαιδευτικοί, Ενημέρωση, Εξετάσεις, ΕΠΑ.Λ. Άμφισσας, Μαθητές/Μαθήτριες, Ξένες γλώσσες, Πανελλαδικές Εξετάσεις, Στατιστικά, Τριτοβάθμια εκπαίδευση, Υπουργείο Παιδείας και Θρησκευμάτων (Υ.ΠΑΙ.Θ.). Αποθηκεύστε τον μόνιμο σύνδεσμο.


Συγγραφέας των NYT: Ετσι θα ήταν η ζωή της Νταϊάνα σήμερα, αν δεν είχε σκοτωθεί στο τροχαίο - Γρεβενά – ΝΕΑ- ΕΙΔΗΣΕΙΣ – news- GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\n« Έρχεται ο Αραούχο, αλλά «καίει» το θέμα του στόπερ\nΚουλούρι Θεσσαλονικής η πιο πετυχημένη συνταγή! »\nΣυγγραφέας των NYT: Ετσι θα ήταν η ζωή της Νταϊάνα σήμερα, αν δεν είχε σκοτωθεί στο τροχαίο\n20 χρόνια μετά τον θάνατό της και όσοι αγάπησαν και θαύμασαν την Νταϊάνα σίγουρα θα αναρωτιούνται πως θα ήταν η ζωή της σήμερα.\nΣε αυτό το ερώτημα απαντά με γλαφυρό τρόπο, μέσα από το μυθιστόρημά της, «Φανταζόμενη την Νταϊάνα», η συγγραφέας των New York Times Νταιάν Κλέαν, η οποία έχει ασχοληθεί πολλές φορές με την ζωή της και το έργο της.\nΈχοντας μία συνάντηση με τον αδελφό της Πριγκίπισσας Νταϊάνα πριν δύο χρόνια, η Κλεάν κατάλαβε πως πολλοί ήταν εκείνοι που ήξεραν απ’ έξω και ανακατωτά την ζωή της, αλλά λόγω του πολύπλοκου χαρακτήρα της κανείς δεν θα μπορούσε να φανταστεί πως ήταν η ζωή της αν ζούσε μέχρι σήμερα.\nΌπως αναφέρεται στο βιβλίο, αν η Νταϊάνα επιζούσε από το δυστύχημα, τότε το πολυφωτογραφισμένο πρόσωπό της δεν θα ήταν ποτέ ξανά το ίδιο.\nΗ Νταϊάνα θι επιβίωνε έχοντας μία βαθιά ροζ ουλή στο πρόσωπό της η οποία θα ξεκινούσε από το αυτί και θα έφτανε μέχρι την άνω γνάθο της.\nΌπως επισημαίνει η Κλεάν, η ίδια θα χρειαζόταν καιρό για να επανέλθει αρκετό καιρό στην κανονική της ζωή, καθώς θα ξυπνούσε από κώμα.\nΣίγουρα αν ξυπνούσε σώα θα κατηγορούσε τον εαυτό της για τον θάνατο του Ντόντι, του συντρόφου της δηλαδή που πέθανε μαζί της στο αυτοκινητιστικό.\n«Τώρα, ο Ντόντι είναι νεκρός εξαιτίας μου και ο πατέρας του έχασε τον μονάκριβο γιο τους», θα έλεγε η ίδια.\nΗ Νταϊάνα μετά την ανάρρωση της δεν θα έμενε στην Βρετανία, πιθανώς θα άλλαζε τα σχέδια της και θα πήγαινε με τους γιους της στο Παρίσι και όχι στην Αμερική όπως είχε στα πλάνα της.\nΑπό ‘κει και πέρα η Νταϊάνα θα ήταν πιο απλή. Το μακιγιάζ της θα ήταν φυσικό και τα μαλλιά της θα ήταν μακριά και ξανθά αναφέρει η Κλέαν.\nΌσον αφορά τις σχέσεις με το παλάτι, εκείνες θα ήταν περίεργες και ιδιαίτερα αυτές με τον Κάρολο, την βασίλισσα, τον πρίγκιπα Φίλιππο, την Καμίλλα, ακόμη και με τους γιους της.\nΗ συγγραφέας αναφέρει πως η Νταϊάνα μετά το σοκ θα εκδήλωνε ξανά τα αισθήματά της για τον έρωτα της ζωή της… τον Πακιστανό καρδιουχειρούργο Χάσνετ Καν και πολύ πιθανόν να τα ξαναέβρισκε μαζί του.\nΜάλιστα, η ίδια θα είχε ενοχές που πριν το δυστύχημα προσπαθούσε να κάνει τον Χάσνετ να ζηλέψει χρησιμοποιώντας τον Ντόντι.\nΝα σημειωθεί πως μερικούς μήνες πριν το δυστύχημα, η Νταϊάνα είχε χωρίσει με τον χειρούργο, τον οποίο είχε περιγράψει και ως «Κύριο Τέλειο» και είχε αρχίσει να βγαίνει με τον παραγωγό και επιχειρηματία, Ντόντι Αλ Φαντ.\nΣτο βιβλίο μάλιστα αναφέρεται και η σχέση που θα είχε η Νταϊάνα με τους ενήλικους πλέον γιους τους αν ζούσε και φυσικά την Κέιτ Μίντλετον.\n«Θα την είχε σαν θετή της κόρη, αν και βέβαια μπορεί να ένιωθε μία μικρή ζήλια όταν οι φωτογραφίες της νέας και ωραία Μίντλετον θα είχαν κυκλοφορήσει στον Τύπο πριν ακόμα τον γάμο της με τον Γουίλιαμ».\nΩστόσο, σύμφωνα με το βιβλίο η Νταϊάνα αν ζούσε σίγουρα θα είχε υπό την προστασία της την Κέιτ.\n«Πως θα τελείωνε η ζωή της; Πιθανώς εν τέλει να μετακόμιζε στην Αμερική όπου και θα ξεκινούσε ένα ρομάντζο με ένα πλούσιο τραπεζίτη Αμερικάνο, ο οποίος θα ήθελε να την παντρευτεί», έγραψε η Κλέαν η οποία βασίστηκε σε έρευνες και διάφορα ρεπορτάζ για να περιγράψει με λεπτομέρεια μία όσο – πιο κοντά στην πραγματικότητα- συνέχεια της ζωής της.\nThis entry was posted on Παρασκευή, Σεπτέμβριος 1st, 2017 at 11:45 and is filed under ΚΟΣΜΟΣ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


Λαϊκή Συσπείρωση Αμαρουσίου: Παρέμβαση Λαϊκής Επιτροπής στο Δ.Σ. 11/6/2013 για τους παιδικούς σταθμούς\nΓι αυτό ρωτάμε:\nΓια τη φετινή χρονιά πόσα παιδιά αριθμητικά θα γίνουν δεκτά στους παιδικούς σταθμούς?\nΘεωρείτε ότι οι 731 θέσεις που καλύφθηκαν την περσινή χρονιά είναι επαρκείς για ένα Δήμο 50.000 κατοίκων?\nΜπορούν όλες οι λαϊκές οικογένειες να κάνουν αίτηση ?\nΜε βάση τα κριτήρια που βάζει ο Δήμος διαπιστώνουμε πως όχι. Δεν γίνονται δεκτές αιτήσεις από άνεργες μάνες , ανασφάλιστες , γιατί οι παιδικοί σταθμοί λειτουργούν όχι με βάση τις ανάγκες του παιδιού και της οικογένειας , αλλά με βάση τη βεβαίωση εργασίας και το ένσημο. Δεν γίνονται δεκτές αιτήσεις από οικογένειες μικρεμπόρων και βιοτεχνών γιατί η γυναίκα αδυνατεί να αποδείξει ότι βοηθά να κρατηθεί το μαγαζί που το τσακίζει η αναδουλειά και η κρίση. Δεν μπορούν να κάνουν αίτηση οι νεαροί γονείς που έχουν λειψό μεροκάματο γιατί κρίνονται με βάση το περσινό εισόδημα της οικογένειας που σήμερα δεν υπάρχει. Αλλά ακόμα και οι οικογένειες που τελικά θα επιλεγούν , θα επιβαρυνθούν με τα τροφεία του παιδικού σταθμού.\nΓνωρίζουμε ότι την περσινή χρονιά έκλεισαν 3 παιδικοί σταθμοί, το προσωπικό δεν επαρκεί λόγω των απολύσεων των συμβασιούχων ,τα κονδύλια ανά παιδί έχουν μειωθεί πράγμα που σημαίνει υποβαθμισμένο φαγητό λειψή καθαριότητα και θέρμανση , έλλειψη αναλώσιμων υλικών .Όμως απέναντι σε αυτή την εκρηκτική κατάσταση ο Δήμος επέλεξε τη συνειδητή εκχώρηση της λειτουργίας των παιδικών σταθμών σε –συνεταιριστική εμπορική επιχείρηση –υλοποιώντας με τον καλύτερο τρόπο την κυβερνητική πολιτική που θέλει τους παιδικούς σταθμούς στον αέρα και τη λειτουργία τους να βαραίνει τους ίδιους τους γονείς.\nΕπειδή εμείς πιστεύουμε ότι η προσχολική αγωγή δεν μπορεί να αντιμετωπίζεται ως πολυτέλεια αλλά ως βασική ανάγκη και δεν μπορεί να μετριέται με τους κάθε φορά δημοσιονομικούς δείκτες ,\nΝα καλυφθεί το σύνολο των αιτήσεων και να γίνουν δεκτά όλα τα παιδιά χωρίς όρους και προϋποθέσεις.\nΟ Δήμος να διεκδικήσει άμεση κρατική επιχορήγηση για τη σίτιση των παιδιών και την ποιότητα του διαιτολογίου. Να μπουν σε προτεραιότητα επιλογής και φροντίδας τα παιδιά του άνεργου νοικοκυριού γιατί κινδυνεύουν.\nΚαμιά απόλυση συμβασιούχων στους παιδικούς σταθμούς ,να ανανεωθούν οι συμβάσεις τους και να δρομολογηθεί η μονιμοποίηση όλων χωρίς όρους και προϋποθέσεις.


Lemongrass Boutique Spa (Λονδίνο, Αγγλία) - Κριτικές\nLemongrass Boutique Spa, Λονδίνο - Κριτικές\nΝο 167 από 761 Ευεξία και σπα - Λονδίνο\n8A Seymour Place | W1H 7NB, Λονδίνο W1H 7NB, Αγγλία\nΈκλεισα ένα ραντεβού χθες για ένα μασάζ με ένα κουπόνι που είχα. Ρώτησα αν θα μπορούσα να επωφεληθείτε από τις 20 % έκπτωση αν εγώ πήρα το μασάζ late harvested" μεταξύ 11 : 00 - 15 : 00 και μου είπαν "ναι" που θα ήταν...εντάξει. Το υπόλοιπο του κουπονιού θα εγγραφούν στο πίσω μέρος του κουπονιού μετά τη θεραπεία. Όταν έφτασα σήμερα το πρωί η ρεσεψιονίστ μου είπαν ότι δεν θα μπορούσαμε να την έκπτωση. Όταν ρωτήσαμε γιατί είπε ότι δεν ήταν τα κατοικίδια με ένα κουπόνι. Επεσήμανα ότι είχε συμφωνηθεί χθες και δεν υπάρχει καμία αναφορά σε αυτό το κουπόνι ούτε την ειδική προσφορά "frequent flyer", αλλά ακόμη δεν άλλαζε γνώμη επ' αυτού. Έτσι έφυγα. Έχω πάει σε αυτό το μέρος για πολλά χρόνια και δεν έχω δει ποτέ ένα μέλος του προσωπικού ήταν τόσο αγενής. Τι κρίμα, διότι δεν πρόκειται να πάμε ξανά και σίγουρα δεν θα αγοράζουμε πια κουπόνια για την οικογένεια ή τους φίλους σας.Περισσότερα\nΑκριβώς μια θεραπεία σοκ! Δεν υπάρχει αίσθηση προσανατολισμού στον πελάτη, προσωποποιημένη συμπεριφορά αλαζονείας. Ακόμα κι αν με πληρώσουν, δεν θα πάω εκεί - ποτέ ξανά.\nΥπέροχο μέρος, και ωραίο μασάζ. Ιδιαίτερες ευχαριστίες μου Ένας θεραπευτής μασάζ - jasmin πιστεύω. Η ρύθμιση είναι ωραίο, καθαρό, ήσυχο και ασφαλές. Θερμοκρασία δεξιά, μουσική όχι πολύ δυνατά. Είναι απλά τέλεια. Αυτό το μέρος αξίζει να πάρετε γνωστό, οπότε είμαι κάτι λίγο μου!\nΘαυμάσιο ταϊλανδέζικο μασάζ και το πλέον μυστικό ιερό μου\nΑγαπώ απόλυτα αυτό το μέρος. Θα έλεγα ότι πέρασα πάρα πολύ χρόνο και χρήματα εδώ τους τελευταίους μήνες αλλά η αλήθεια είναι ότι αξίζει κάθε φορά (και οι τιμές είναι γελοία καλή τιμή για την τοποθεσία και την ποιότητα των θεραπειών). Κάθε μασέρ που έχω...πάει ήταν υπέροχη και πάντοτε καταφέρνουν να με κάνουν να αισθάνομαι ευτυχώς χαλαροί και σαν να εργάζονται πραγματικά σε αρμονία με το σώμα μου για να απαλλαγούν από οποιοδήποτε κόμπο ή πόνο αισθάνομαι αντί να κάνω συνήθεις κινήσεις . Η απολέπιση σώματος απολέπισης είναι μια απόλαυση αν είστε μετά από μια ιδιαίτερα επιεικής θεραπεία! Στεγασμένοι σε έναν κρυμμένο δρόμο κοντά στην κίνηση του Edgware Road υπάρχουν πολλά υπέροχα μικρά καφενεία γύρω, έτσι είναι σε μια εξαιρετική τοποθεσία. Δεν μπορεί να συνιστάται αυτό το μέρος αρκετά!Περισσότερα\nΟ ίδιος θεραπεία σπα ημέρας ενώ μια πρόσφατη επίσκεψη στο Λονδίνο και ήρθε αντιμέτωπος με αυτό το μικρό boutique spa. Πρόσφατη κράτηση σε μια συσκευή τηλεφώνου ήταν εύκολη και απλή. Πακέτο μου περιλαμβάνεται ένα σπα ποδιών, απολέπιση σώματος και μασάζ αρωματοθεραπείας. Ειλικρινά το σπα ποδιών...και απολέπιση σώματος δεν ήταν τίποτα από τις συνήθεις. Ότι, κατά κάποιον τρόπο, αισθάνθηκα βιαστικά. Ωστόσο το μασάζ αρωματοθεραπείας ήταν καταπληκτικό. Μου Ένας θεραπευτής μασάζ ήταν ισχυρή και είχε πολύ καλή τεχνική. Ότι ενσωμάτωσε ορισμένες thai παραδοσιακές τεχνικές στην μασάζ με λάδι. Αισθάνθηκα παραδεισένιο. Δεν είμαι σίγουρος αν θα έχετε την περιποίηση σώματος ξανά αλλά σίγουρα θα ξαναπάμε για μασάζ εν ριπή οφθαλμού.Περισσότερα\nΑυτό το μικρό boutique spa βρίσκεται ακριβώς απέναντι από το Marble Arch. Παρότι μικρά ζεσταίνεται πολύ απασχολημένο έτσι κράτηση συνιστάται έντονα. Είναι ανοιχτό καθημερινά, συμπεριλαμβανομένων Κυριακές που είναι τέλειο για όσους βρίσκονται σε απόσταση μόνο για ένα σαββατοκύριακο. Το εξειδικευμένο προσωπικό είναι πολύ φιλικοί. Οι...θεραπείες δεν είναι τόσο ακριβά όσο άλλα spa στο Λονδίνο. Έχουν επίσης παρακείμενα δωμάτια για ζευγάρια.Περισσότερα\nΛάβετε γρήγορα απαντήσεις από το προσωπικό του Lemongrass Boutique Spa και από προηγούμενους επισκέπτες.


2 Απριλίου 2016 | 10:19\nΘέλεις εύκολα να στείλεις χρήματα σε ένα φίλο;\nΤο Facebook θα δώσει τη δυνατότητα να στέλνετε χρήματα στους φίλους σας μέσω της εφαρμογής Messenger, χάρη στην εμπειρία του πρώην προέδρου της Pay Pal που το δημοφιλές κοινωνικό δίκτυο προσέλαβε πέρυσι. Άλλωστε οι mobile πληρωμές είναι το μεγάλο trend στη Silicon Valley (βλ.την Apple με το Apple Pay στα iPhones και σύντομα στο Apple Watch)\nΜια τέτοια υπηρεσία μπορεί να φανεί πολύ χρήσιμη όταν κανονίζουμε συναυλίες και ταξίδια με φίλους. Πάντα κάποιος αναλαμβάνει να πληρώσει και του δίνουμε το μερίδιό μας όταν βρεθούμε. Δεν θα ήταν χρήσιμο εύκολα και γρήγορα να ξεμπερδεύουμε από τις οικονομικές μας υποχρεώσεις προς την παρέα;\nΉ ακόμα ας σκεφτούμε πως ταξιδεύουμε και μια φίλη μας ζήτησε να της αγοράσουμε ένα βιβλίο απ’το Παρίσι. Πάμε στο κατάστημα και διαπιστώνουμε πως η παραγγελία που μας έδωσε κοστίζει 150 € (πραγματικό παράδειγμα)! Τα χρήματα δεν μας περισσεύουν για να μας δώσει στην Ελλάδα το αντίτιμο. Θα ήταν σίγουρα πολύ βολικό αν μέσω του Facebook που και οι δυο μας χρησιμοποιούμε, μας έστελνε τα χρήματα για το πολύτιμο βιβλίο της…\nΤο νέο εργαλείο θα διατεθεί τους επόμενους μήνες αρχικά στις ΗΠΑ για επιτραπέζιους υπολογιστές καθώς και για τις κινητές πλατφόρμες της Apple και της Google.\nΣημαντικό είναι ότι προς το παρόν δεν θα υπάρχει έξτρα χρέωση για τις συναλλαγές που θα γίνονται όπως δήλωσε εκπρόσωπος της εταιρείας πριν από λίγες μέρες. Το νέο αυτό χαρακτηριστικό θα επιτρέψει στο Facebook να συμβαδίσει με τις υπόλοιπες κοινωνικές εφαρμογές που χρησιμοποιούν ήδη την υπηρεσία μεταφοράς χρημάτων ανάμεσα σε χρήστες, όπως το Venmo, Snapchat και το PayPal του Bay.\nΟι χρήστες μπορούν να στείλουν ή να λάβουν χρήματα με την προσθήκη της πιστωτικής τους κάρτας στο λογαριασμό τους. Θα δημιουργούν έναν προσωπικό ID αριθμό ταυτότητας τον οποίο μπορούν να ενισχύουν με περαιτέρω έλεγχο ταυτότητας για μεγαλύτερη ασφάλεια στη συναλλαγή τους.\nΤο Messenger του Facebook έχει ήδη 700 εκατομμύρια χρήστες και ο Mark Zuckerberg είχε δηλώσει πως δεν θα τον ενδιέφερε να αποκομίσει κέρδη από το Messenger προτού αυτό αγγίξει τους 1 δισεκατομμύριο χρήστες.\nΠαρ’όλα αυτά, το Facebook προσφέροντας αυτή την υπηρεσία δεν πλέει σε άγνωστα νερά καθώς κάθε μέρα επεξεργάζεται περισσότερες από ένα εκατομμύριο συναλλαγές, συμπεριλαμβανομένων των πληρωμών σε παίκτες παιχνιδιών και διαφημιστές. Η εμπειρία υπάρχει ήδη λοιπόν.\nΣε ό,τι αφορά το κομμάτι της φερεγγυότητας, το Facebook ήδη την απολαμβάνει αν λάβουμε υπόψη πως εκατομμύρια άνθρωποι το χρησιμοποιούν ως τρόπο απόδειξης της ηλεκτρονικής τους ταυτότητας.


Δραγασάκης: Πρέπει να υπάρξει συμφωνία στις 20 Φεβρουαρίου - Usay.gr\nΔραγασάκης: Πρέπει να υπάρξει συμφωνία στις 20 Φεβρουαρίου\nΦεβρουάριος 14, 2017, 11:46 μμ Φεβρουάριος 14, 2017\nΜιλώντας κατά την παρουσίαση του βιβλίου του καθηγητή του πανεπιστημίου Αιγαίου, Δ. Λαγού, υπό τον τίτλο «Θεωρητικές προσεγγίσεις στον Τουρισμό», ο κ. Δραγασάκης ανέφερε ότι οι προϋποθέσεις για συμφωνία υπάρχουν, αλλά και ότι η κυβέρνηση επιδιώκει μια συμφωνία συνολική, χωρίς γκρίζα σημεία και αβεβαιότητες, που θα «φωτίζει» τον δρόμο της χώρας μετά το 2018.\nΕπεσήμανε επίσης ότι η επιδιωκόμενη συμφωνία πρέπει να είναι δημοσιονομικά ουδέτερη, δηλαδή, όπως εξήγησε, «να μην θέτει νέα λιτότητα, καταστρέφοντας τις αναπτυξιακές προοπτικές».\nΟ κ. Δραγασάκης είπε ότι η κυβέρνηση στηρίζεται για την επίτευξη της συμφωνίας, στα αποτελέσματα που έχει επιτύχει, στην απόδοση των στόχων και στο ότι μια θετική συμφωνία για την Ελλάδα θα είναι θετική και για την Ευρώπη, ενώ απέδωσε τις καθυστερήσεις στο κλείσιμο της αξιολόγησης «αποκλειστικά σε αποκλίνουσες εκτιμήσεις και αντιφατικές επιδιώξεις των δανειστών».\nΑναφερόμενος στον τουρισμό, ο κ. Δραγασάκης σημείωσε πως «στρατηγικός στόχος της κυβέρνησης είναι η βιώσιμη και ισόρροπη τουριστική ανάπτυξη», ενώ χαρακτήρισε τον τουρισμό ως «καταλυτικό μοχλό για την ανάπτυξη όλης της οικονομίας».\nΈθεσε δε τους εξής στόχους, σε ό,τι αφορά τον τουρισμό:\nΞένες επενδύσεις και ενδογενής παραγωγή,\nΕπιμήκυνση της τουριστικής περιόδου,\nΑναβάθμιση του ανθρώπινου κεφαλαίου,\nΣυναγερμός υπό τον κίνδυνο μπλακάουτ! Τι ζήτησε ο Μητσοτάκης!\nΤα συγχαρητήρια Μητσοτάκη και Τσίπρα στον Τεντόγλου\nΑπαντά για τις 122 εγγραφές σε ακίνητα στο Πόθεν Έσχες ο Βαρβιτσιώτης\n«Αν δεν είχα εμβολιαστεί δεν θα γλίτωνα το νοσοκομείο» αποκαλύπτει ο Γεωργιάδης!


"Χ"αλάστηκε η Σεντ Ετιέν - Sportsking.gr\n“Χ”αλάστηκε η Σεντ Ετιέν\nΟι "στεφανουά" ταξίδεψαν στην Τουλούζ για τη νίκη που θα τους έφερνε στην τρίτη θέση, όμως το 0-0 την φέρνει στην ισοβαθμία με τη Λιλ με ματς περισσότερο.\n07.02.2014 | 23:32\nΗ 24η αγωνιστική του γαλλικού πρωταθλήματος δεν ξεκίνησε με τον καλύτερο τρόπο από πλευράς θεάματος αφού Τουλούζ και Σεντ Ετιέν έκαναν λίγες φάσεις για γκολ ενώ και οι σκληρές μονομαχίες έλειπαν.\nΟι γηπεδούχοι έμειναν για τρίτο παιχνίδι σερί χωρίς νίκη όμως ανέβηκαν στους 30 βαθμούς κι έπιασαν Μπαστιά και Νις στην ενδέκατη θέση, με τους φιλοξενούμενους να περιμένουν γκέλα της Λιλ αύριο απέναντι στη Σοσό.\nΤουλούζ: Μπουσέρ, Ακπά Ακπρό, Οριέ, Ζεμπινά, Γιαγκό, Σπάχιτς, Αγκιλάρ, Ντιντό, Τρέχο, Μπεν Γεντέρ, Μπρέθγουεϊτ\nΣεντ Ετιέν: Ρουφιέ, Κλερκ, Ζουμά, Περέν, Τρεμουλινάς, Λεμουάν, Κοάντ, Κορνιέ, Αμουμά, Ταμπανού, Μεβλιούτ Ερντίντς


Απάντηση Κόκκαλη- Βγενόπουλου και Αλαφούζου για τις φορολογικές τους δηλώσεις - Γρεβενά – ΝΕΑ- ΕΙΔΗΣΕΙΣ – news- Grebena live GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\nO Deliveras έγινε «Γρεβενιώτης» « ΠΑΟΚ: Από σήμερα η πρόκριση…\nΤα κριτήρια και η διαδικασία μετάταξης και μεταφοράς των υπαλλήλων στο Δημόσιο »\nΑπάντηση Κόκκαλη- Βγενόπουλου και Αλαφούζου για τις φορολογικές τους δηλώσεις\nΨευδή τα δημοσιεύματα\nΣε διαδοχικές διαψεύσεις για ψευδή δημοσιεύματα και στοιχεία για τις φορολογικές τους δηλώσεις προχώρησαν οι επιχειρηματίες κ. κ Α. Βγενόπουλος και Σ. Κόκκαλης που δηλώνουν ότι, τα πραγματικά εισοδήματα τους είναι πολλαπλάσια. Τα δημοσιεύματα ξεκίνησαν από το περιοδικό UNFOLLOW το οποίο έκανε αναφορά σε ποσά που φέρονταν ότι δήλωναν στις δηλώσεις τους οι επιχειρηματίες. Αναλυτικά, οι δηλώσεις τους έχουν ως εξής :\nΣ. Κόκκαλης : Ψευδές το δημοσίευμα για την δήλωση Ψευδή είναι τα δημοσιεύματα για την φορολογική του δήλωση, όπως υποστηρίζει σε ανακοίνωση του ο επιχειρηματίας κ. Σωκράτης Κόκκαλης. Ειδκότερα, όπως δηλώνει : «Άρθρο του τεύχους Ιανουαρίου του περιοδικού UNFOLLOW, το οποίο ήδη αναπαράγεται από διάφορα ΜΜΕ, αναφέρει ότι, σύμφωνα με το εκκαθαριστικό σημείωμα της υποβληθείσας φορολογικής δήλωσής μου για το οικονομικό έτος 2012, το δηλωθέν ατομικό εισόδημά μου ανήλθε σε 26.871,11 ευρώ. Ανεξάρτητα από τον τουλάχιστον «περίεργο» τρόπο με τον οποίο εκκαθαριστικά σημειώματα φορολογούμενων πολιτών κυκλοφορούν ελεύθερα στην αγορά των ΜΜΕ, έχω να δηλώσω ότι τα ως άνω στοιχεία του δημοσιεύματος αυτού είναι ψευδή, καθώς το δηλωθέν ατομικό εισόδημά μου κατά το έτος 2012 ανήλθε σε 772.367,70 ευρώ. Βεβαίως τα συνολικά εισοδήματά μου των προηγούμενων ετών ήταν πολλαπλάσια του παραπάνω ποσού. Όλα όμως έχουν δηλωθεί στις φορολογικές αρχές και έχουν φορολογηθεί με το ποσό φόρου που τους αναλογεί. Καλό λοιπόν είναι οι συντάκτες ανάλογων άρθρων να έχουν την ικανότητα να «διαβάζουν» όλα τα στοιχεία των εκκαθαριστικών σημειωμάτων, που με όποιον τρόπο βρίσκονται στα χέρια τους, και να μην εστιάζουν κατά το δοκούν με αποτέλεσμα την παραπλάνηση της κοινής γνώμης.»\nA. Bγενόπουλος : «Η ΑΥΓΗ πρέπει να βρει ένα άλλο παράδειγμα «κακού» φορολογούμενου»\nΣε δημοσίευμά της η εφημερίδα ΑΥΓΗ αναφέρει ότι στο εκκαθαριστικό μου σημείωμα δήλωσα εισόδημα 18.217,41 Ευρώ «λίγο πάνω από το όριο της φτώχειας», ενώ ο βουλευτής του ΣΥΡΙΖΑ κ. Χρ. Καραγιαννίδης το σχολίασε στη Βουλή χαριτολογώντας ότι «με τέτοιο εισόδημα θα μπορούσα να λάβω επίδομα θέρμανσης».\nΔεν με ενοχλεί τόσο η δημοσίευση του εκκαθαριστικού μου σημειώματος που βρίσκεται ήδη παράνομα μέσω περίεργων κυκλωμάτων στην κατοχή διαφόρων ΜΜΕ, όμως τα στοιχεία που δημοσίευσε η ΑΥΓΗ είναι ψευδή. Το εισόδημα που δήλωσα ήταν 1.731.493 Ευρώ, λιγότερα από άλλες χρονιές λόγω συγκυριών, ενώ τα εισοδήματά μου τα τελευταία χρόνια που φυσικά έχουν όλα δηλωθεί και φορολογηθεί αντίστοιχα είναι πολλαπλάσια.\nΗ ΑΥΓΗ πρέπει να βρει ένα άλλο παράδειγμα «κακού» φορολογούμενου. Σε όλες τις εισοδηματικές τάξεις υπάρχουν νομοταγείς και μη πολίτες. Δεν είμαστε όλοι ίδιοι.\nΓιάννης Αλαφούζος: «Έχουν αναλάβει «εργολαβικά» την δυσφήμιση μου» Αναπαράγεται τις τελευταίες μέρες συκοφαντικό δημοσίευμα που ασχολείται με την φορολογική μου δήλωση και με παρουσιάζει ως φοροφυγά που δηλώνει εισόδημα 26.140,40€!!!\nΑπό το εκκαθαριστικό μου όμως, που προφανώς υπεξαίρεσαν και έχουν στα χέρια τους, προκύπτει το συνολικό εισόδημα μου που είναι πλήρως δηλωμένο και φορολογημένο, όπως προβλέπει ο νόμος. Χαρακτηριστικά επί του δηλωθέντος εισοδήματος μου υπολογίστηκε και πληρώθηκε η ειδική εισφορά αλληλεγγύης η οποία ανήλθε στο ποσό των 208.240,32€.\nΓνωρίζουν οι συκοφάντες αλλά σκοπίμως αποκρύπτουν ότι το ποσό που εμφανίζουν ως εισόδημα μου αφορά απλώς στο τεκμαρτό εισόδημα των εταιρικών αυτοκινήτων του ΣΚΑΙ.\nΔεν μου προκαλεί εντύπωση η προφανής διαστροφή της πραγματικότητας από μέσα, όπως ο ραδιοφωνικός σταθμός REAL, που έχουν αναλάβει «εργολαβικά» την δυσφήμιση μου. Τα υπόλοιπα όμως, είναι θέμα της Δικαιοσύνης.\nThis entry was posted on Πέμπτη, Ιανουάριος 10th, 2013 at 07:32 and is filed under ΟΙΚΟΝΟΜΙΑ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.\n« ΠΑΟΚ: Από σήμερα η πρόκριση…


GLOSSY TOUGH COAT TOP COAT - The Paintbox\nGLOSSY TOUGH COAT\nthepaintbox 20.05.2021 Διάφορα, Συμβουλές\nΣας παρουσιάζουμε το νέο FUSION’S GLOSSY TOP COAT\nΘέλετε να βάψετε το έπιπλο σας αλλά να δώσετε ένα glossy φινίρισμα, με βερνίκι που να χαρίζει επιπλέον λάμψη;\nΔεν χρειάζεται να ψάχνετε άλλου , τώρα μπορεί να πετύχετε αυτό το ύφος με το νέο Glossy Tough Coat Wipe-On Poly της Fusion™.\nΜπορείτε να το χρησιμοποιήσετε όπως το ματ βερνίκι, Matte Tough Coat Wipe-On Poly. Δείτε πόσο εύκολο είναι, να δώσετε λάμψη και να έξτρα προστασία στο έπιπλό σας.\nFusion™ Mineral Paint: Renfrew Blue\nFusion™ Mineral Paint: Glossy Tough Coat\nFusion™ Mineral Paint: Extender\nΡολό σφουγγάρι ή Applicator pad\nΞυλάκι για αναδευτήρα\nΣτόκο για ξύλο\nΣε αυτό το έπιπλο αποφασίσαμε να αλλάξουμε τα πόμολα. Έτσι αφού βγάλαμε τα παλιά πόμολα κλείσαμε τις παλιές τρύπες με στόκο και με ένα μικρό τρυπάνι ανοίξαμε νέες.\nΠροχωρήσαμε με μια μικρή προετοιμασία περνώντας τα συρτάρια με ένα γυαλόχαρτο νούμερο 120-180 για να φύγει η γυαλάδα από τα παλιά λούστρα. Καθαρίζουμε τις σκόνες με ένα νωπό πανί. Μια μικρή προετοιμασία μας εξασφαλίζει καλύτερο αποτέλεσμα και αντοχή στο χρόνο.\nΒάψαμε τα συρτάρια με το Renfrew Bleu, ένα δυνατό, ζωντανό πράσινο- σμαραγδί με μπλε αποχρώσεις. Το αγαπημένο μας Renfrew Blue προσθέτει στυλ και άποψη σε κάθε αντικείμενο. Περάσαμε 2 χέρια χρώμα περιμένοντας να περάσουν 3-4 ώρες ανάμεσα τους.\nΤην επόμενη μέρα, ξεκινήσαμε το φινίρισμα με το νέο Glossy Tough Coat. Σε ένα πλαστικό δοχείο ρίξαμε 250 ml βερνικιού Glossy Tough Coat και προσθέσαμε 15 ml (1/4 συσκευασίας) Fusion™ Mineral Paint Extender.\nΑνακατέψαμε απαλά με ένα ξυλάκι για να ομογενοποιηθεί το μείγμα. Με αυτό τον τρόπο, βοηθάμε το βερνίκι να κρατά την συνοχή του και να μην ¨στεγνώνει» γρήγορα, ειδικά τώρα που οι θερμοκρασίες ανεβαίνουν.\nΑπλώσαμε δύο στρώσεις Glossy Tough Coat με ένα πινέλο-σφουγγάρι για να σφραγίσουμε και να δώσει την λάμψη που θέλαμε. Να θυμάστε ότι πάντα περιμένουμε 3-4 ώρες ανάμεσα από τα δύο χέρια. Αυτό θα σας δώσει το τέλειο αποτέλεσμα χωρίς πινελιές.\nΝα τη λοιπόν έτοιμη η νέα μας συρταριέρα. Κλέβει την προσοχή μας με το υπέροχο χρώμα και την έξτρα λάμψη που τις χάρισε το νέο Fusion Glossy Tough Coat!\nΤι λέτε και εσείς, πως σας φάνηκε ; Περιμένουμε τα σχόλια σας !


Δελτίο Τύπου- Θεραπεία Αντισωμάτων COVID-19 | ΦΑΡΜΑΣΕΡΒ-ΛΙΛΛΥ ΑΕΒΕ\nΒΡΙΣΚΕΣΤΕ ΕΔΩ Αρχική › Blog › Εταιρικά Νέα › Δελτίο Τύπου- Θεραπεία Αντισωμάτων COVID-19\nΔελτίο Τύπου- Θεραπεία Αντισωμάτων COVID-19\nΗ Lilly ανακοινώνει συμφωνία με την Ευρωπαϊκή Επιτροπή για την προμήθεια του συνδυασμού αντισωμάτων bamlanivimab και etesevimab για τη θεραπεία της επιβεβαιωμένης νόσου COVID-19 Η…\nΗ Eli Lilly ανακοινώνει σήμερα μια Συμφωνία Κοινής Προμήθειας με την Ευρωπαϊκή Επιτροπή που αφορά έως 220.000 δόσεις των αντισωμάτων μπαμλανιβιμάμπης και ετεσεβιμάμπης για τη θεραπεία της επιβεβαιωμένης νόσου COVID-19 σε ασθενείς ηλικίας 12 ετών και άνω, που δεν απαιτούν συμπληρωματικό οξυγόνο για την COVID-19 και οι οποίοι διατρέχουν αυξημένο κίνδυνο για σοβαρή νόσο COVID-19. Αυτή η συμφωνία συμβάλλει στην πρόσβαση στις θεραπείες αυτές, επιτρέποντας στις χώρες της Ευρωπαϊκής Ένωσης (ΕΕ) και του Ευρωπαϊκού Οικονομικού Χώρου (ΕΟΧ) να αγοράζουν τα προϊόντα απευθείας από τη Lilly, μετά από εθνική έγκριση για επείγουσα χρήση ή άδεια κυκλοφορίας σε Ευρωπαϊκό επίπεδο. Οι ποσότητες που θα αγοράζονται ενδέχεται να διαφέρουν ανάλογα με τις τοπικές ανάγκες όπως αυτές θα καθορίζονται από τις συμμετέχουσες χώρες.


Το Γελαστό Παιδί του Μίκη είναι πια ο χρυσαυγίτης - 3pointmagazine\nΚαι θλίψη κι οργή κι απόγνωση και όλων των λογιών τα συναισθήματα προκάλεσε η παρουσία του Μίκη Θεοδωράκη στο πάλκο του συλλαλητηρίου για τη Μακεδονία στο Σύνταγμα, τη χθεσινή συννεφιασμένη Κυριακή, 4 Φεβρουαρίου.\nΤότε ήταν που ο Μίκης αποκαθηλώθηκε στα μάτια των τελευταίων που έβρισκαν ένα συγχωροχάρτι να του αποδώσουν, κάθε φορά που η αμφιλεγόμενη διαδρομή του θύμιζε πως ένας σπουδαίος μπορεί να εκπέσει στα χαμηλότερα πατώματα της συνείδησης του λαού. Αυτού για τον οποίον έγραφε τα τραγούδια του, εκεί όπου αναφερόταν με τους στίχους του, εκείνον από τον οποίο τροφοδοτούταν υλικά και ηθικά ως καλλιτέχνης.\nΔιάβολε, εξορίστηκε στη Μακρόνησο. Οργανώθηκε στον ΕΑΜ-ΕΛΑΣ. Εξελέγη πρόεδρος της Νεολαίας Λαμπράκη. Βουλευτής με την ΕΔΑ. Συνελήφθη από τη Χούντα, φυλακίστηκε, βασανίστηκε, έκανε απεργία πείνας, νοσηλεύτηκε από τις κακουχίες. Έδωσε συναυλίες μετά το Τσέρνομπιλ σε όλη την Ευρώπη κατά της ατομικής ενέργειας. Πήρε θέση για τους βομβαρδισμούς στη Γιουγκοσλαβία, για τον Οτσαλάν, για τις επεμβάσεις του ΝΑΤΟ και των ΗΠΑ στη Μέση Ανατολή. Τον είδε δηλαδή τον ιμπεριαλισμό, τον σκέφτηκε, τον κατάλαβε. Δεν ήταν άμυαλος.\nΆσμα ασμάτων. Ένα το χελιδόνι. Της δικαιοσύνης ήλιε νοητέ. Διάολε, ΤΗΣ ΔΙΚΑΙΟΣΥΝΗΣ ΗΛΙΕ ΝΟΗΤΕ. Μέρα Μαγιού μου μίσεψες. Απρίλης. Έγραψε αυτά. Τα έχεις ακούσει ποτέ; Είναι τα διαμάντια μιας Ελλάδας αληθινά πατριωτικής, δηλαδή για το λαό. Μιας Ελλάδας που πεθαίνει και δίνει τη θέση της σε υστερικούς.\nΜια τεράστια πορεία, ένα ανεκτίμητο έργο και ο διάβας του σε μια εποχή αφάνταστη για τους σημερινούς 20άρηδες και 30άρηδες, σβήστηκαν μετά από έναν πύρινο λόγο μπροστά από πρασινομπερέδες, ανοιακούς που αναπολούν τον Χριστόδουλο, ανέπαφους με την πραγματικότητα «πατριώτες» που δακρύζουν στην όψη μιας αδειανής σημαίας και χρυσαυγίτες, παραστρατιωτικούς, μαχαιροβγάλτες και στρατόκαυλους. Σβήστηκε αυτή η ιστορία του Θεοδωράκη, όχι μονοκοντυλιά, αλλά σίγουρα οριστικά.\nΧαιρέτισε με σκωπτικό ύφος τους συμμετέχοντες στο συλλαλητήριο, αποκαλώντας τους “φασίστες, ρατσιστές”. Κι από κάτω ήταν όντως φασίστες και ρατσιστές. Και ναζιστές ήταν από κάτω. Δεδηλωμένοι, όχι άιντε.\nΟ Κασιδιάρης κοκορεύτηκε πως ο Μίκης επέστρεψε στα πατρογονικά ιδεολογικά του εδάφη, μετά την ΕΟΝ του Μεταξά. “Τα ενδιάμεσα παραγράφονται”. Και τώρα Μίκη δηλαδή, εμείς συμφωνούμε με τον Κασιδιάρη; Πώς παραγράφονται τα ενδιάμεσα; Αυτό κατάφερες; Να σε χειροκροτεί ο Κασιδιάρης; Το κατάλαβες αυτό που μόλις συνέβη;\nΣτις 4 Φεβρουαρίου 2018, ένα συλλαλητήριο στα χαμένα, από αντικυβερνητικούς, αντιαριστερούς, χριστιανοταλιμπάν και ελαφρόμυαλους συνέθεσαν το σκηνικό λατρείας ενός Μίκη που στάθηκε μπροστά στο μικρόφωνο για να υποστηρίξει τον “αριστερόστροφο φασισμό”, σαν ο τελευταίος ηλίθιος δεξιός εκεί έξω. Σαν ο πιο ανίδεος ΔΑΠίτης, ο πιο απολιτίκ κλαμπόβιος.\nΚάποτε, ο Μίκης Θεοδωράκης μελοποίησε το “Γελαστό Παιδί”, ένα ποίημα του Μπρένταν Μπέχαμ για τον Μάικλ Κόλινς, έναν από τους σπουδαιότερους ηγέτες του ιρλανδικού απελευθερωτικού κινήματος και του προγόνου του IRA (Ιρλανδικού Δημοκρατικού Στρατού), που πάλευε για την απελευθέρωση από τους Βρετανούς, μετά από 700 χρόνια κατοχής. Ο Κόλινς έπεσε νεκρός στην εμφύλια σύρραξη στις τάξεις του IRA, μετά την αγγλοϊρλανδική συνθήκη ανεξαρτησίας στις 22 Αυγούστου 1922.\nΟ στίχος αναφέρει πως “σκοτώσαν οι εχθροί μας το γελαστό παιδί”. Στις συναυλίες μετά τη Χούντα ο κόσμος τραγουδούσε “σκοτώσαν οι φασίστες” και ο ίδιος ο Μίκης είπε πως αφιέρωσε το τραγούδι στον Λαμπράκη.\nΤην Κυριακή, το γελαστό παιδί ήταν ο Κασιδιάρης και ο χρυσαυγίτης, που έβλεπαν τον θυμωμένο Μίκη να λέει όσα είπε.\nΗλίας ΚασιδιάρηςΜίκης Θεοδωράκηςφασισμός


Έριξαν τον σταυρό στο Αίγιο - Πρόστιμα σε Μητροπολίτη και πιστούς [ΒΙΝΤΕΟ] - Eviathema.gr\nΕπιμέλεια ΕΥΒΟΙΑ ΝΕΑ E.T. Newsroom 6 Ιανουαρίου 2021, 14:28\nΣύμφωνα με πληροφορίες ο Μητροπολίτης Αιγιάλειας και Καλαβρύτων, Ιερώνυμος έριξε τον σταυρό στη θάλασσα στο παλαιό λιμάνι του Αιγίου και δύο πιστοί έπεσαν στα νερά για τον πιάσουν. Στην τελετή παραβρέθηκε και ο τέως Μητροπολίτης Αμβρόσιος καθώς και ιερείς της περιοχής.\nΟι ίδιες πληροφορίες αναφέρουν ότι παρενέβη το Λιμενικό και επέβαλε στον Μητροπολίτη πρόστιμο 1.500 ευρώ. Από 300 ευρώ είναι το πρόστιμο που επιβλήθηκε στους δύο πιστούς.\nΓια το περιστατικό είναι ενήμερη η Εισαγγελία η οποία ζήτησε τα στοιχεία του Δεσπότη.\nΟι ίδιες πληροφορίες αναφέρουν ότι ο Εισαγγελέας Αιγίου, είναι εκείνος που έδωσε εντολή να μην ασκηθεί ποινική δίωξη αλλά να τους βεβαιωθούν διοικητικές παραβάσεις.\nΠληροφορίες του thebest.gr αναφέρουν ότι στα όσα συνέβησαν δεν έχει κάποια εμπλοκή το Λιμενικό Ταμείο Αιγιάλειας.\nPrevious article ΘΕΟΦΑΝΙΑ – Αμάρυνθος Ευβοίας: Στο ΚΑΤ εσπευσμένα ο 24χρονος που χτύπησε πέφτοντας να πιάσει τον σταυρό\nNext article Γιώργος Τσαπουρνιώτης – Ένας υπεύθυνος Δήμαρχος: Τηρώντας όλα τα μέτρα προστασίας έκοψε τις βασιλόπιτες στον Δήμο


ΑΠΑΝΤΑ ΟΡΘΟΔΟΞΙΑΣ: ΑΠΑΝΤΑ ΟΡΘΟΔΟΞΙΑΣ ΡΑΔΙΟΦΩΝΟ\nΣε τακτά χρονικά διαστήματα θα γίνονται μικρά αφιερώματα με ύμνους βυζαντινής μουσικής και ομιλίες. Παλιοί και νέοι ψάλτες, στον υπολογιστή σας. Κάθε μέρα το απόγευμα.\nΟμιλίες, βυζαντινοί ύμνοι της Ορθοδοξίας. Κάθε μέρα το απόγευμα θα σας κρατάμε συντροφιά, εκτός απροόπτου, με ύμνους βυζαντινής μουσικής και πνευματικές ομιλίες γερόντων.


«Η μόδα βάζει στόχο τον καρκίνο του στήθους»: Οι celebrities φωτογραφίζονται φορώντας το μπλουζάκι του «Στόχου» - Ηλεία Οικονομία\n«Η μόδα βάζει στόχο τον καρκίνο του στήθους»: Οι celebrities φωτογραφίζονται φορώντας το μπλουζάκι του «Στόχου»\nΗ διεθνή εκστρατεία «Η μόδα βάζει στόχο τον καρκίνο του στήθους» η οποία έγινε γνωστή από τα μπλουζάκια με σήμα τον «Στόχο» και λαμβάνει χώρα στην Ελλάδα τα τελευταία 17 χρόνια έχοντας υλοποιήσει πολλά προγράμματα πρόληψης αλλά και παροχή δωρεάν προληπτικών εξετάσεων σε περισσότερες από 28.000 γυναίκες.\nΣήμερα διαπιστώνουμε ότι το μεγαλύτερο ποσοστό των γυναικών συνεχίζει να αγνοεί την αναγκαιότητα των προληπτικών εξετάσεων.\nΓια την εκπαίδευση των νεώτερων ηλικιών νεότερες και για την αφύπνιση των μεγαλυτέρων δημιουργήθηκε ένα βίντεο με τίτλο «Βάλτε και εσείς Στόχο την πρόληψη» όπου οι Ολυμπιονίκες και καταξιωμένοι ηθοποιοί ένωσαν τις δυνάμεις τους για να συμβάλλουν στην εκστρατεία της έγκαιρης πρόληψης.\nΓια την καμπάνια του 2018, φορώντας το διάσημο μπλουζάκι του «Στόχου» φωτογραφήθηκαν οι: Ζέτα Μακρυπούλια, Μαρία Ναυπλιώτου, Καρυοφυλλιά Καραμπέτη, Κωνσταντίνος Μαρκουλάκης, Κατερίνα Λέχου, Άννα Κορακάκη, Λευτέρης Πετρούνιας και Βασιλική Μιλλούση. Την καμπάνια επιμελήθηκε ο γνωστός φωτογράφος Τάκης Διαμαντόπουλος, θερμός υποστηρικτής της εν λόγω δράσης.\nΗ έγκαιρη διάγνωση σώζει ζωές!


Opel Astra H GTC 1.8 (Z18XE) πρόβλημα εξάτμιση, πολλαπλή εξαγωγής ή κάτι άλλο;\nΘέμα: Opel Astra H GTC 1.8 (Z18XE) πρόβλημα εξάτμιση, πολλαπλή εξαγωγής ή κάτι άλλο;\nΚαλησπέρα. Χτες νωρίς το βράδυ που κυκλοφόρησα το αμάξι εντός πόλης για κανά 25λεπτο σε χαμηλές γενικά ταχύτητες, κάπου στα μισά της διαδρομής άρχισε να ακούγεται ένας μεταλλικός ήχος σαν τρίξιμο, από το μέσο/πίσω κάτω τμήμα του αυτοκινήτου. Αρχικά ο ήχος ήταν απλά διακριτός αλλά στην πορεία έγινε έντονος, σε βαθμό που τον αντιλαμβάνονταν και οι απέξω. Ακουγόταν σαν κάπου στο κύκλωμα της εξάτμισης να είχε πετραδάκια που χτυπούσαν σε λαμαρίνα/τενεκεδάκι, δηλαδή ένας ήχος σχετικά λεπτός (όχι μπάσος) μεταλλικός αλλά αισθητός. Κάπου στην πορεία μέχρι να παρκάρω το αμάξι μειώθηκε αλλά δεν εξαφανίστηκε τελείως. Μετά κανά τρίωρο που ξαναέβαλα μπροστά το αμάξι και έκανα πάλι κανά 20λεπτο διαδρομή ο ήχος πρακτικά δεν διακρινόταν από μέσα απ' την καμπίνα του οδηγού. Σήμερα που δεν κυκλοφόρησα το αμάξι γιατί χρησιμοποίησα μέσα μεταφοράς για να κατέβω στο κέντρο της Αθήνας, το μεσημέρι που επέστρεψα σπίτι, έβαλα 2-3 λεπτά μπροστά τον κινητήρα και τράβηξα ένα σύντομο βίντεο μπας και πιάσω κάποιο περίεργο ήχο από το μηχανοστάσιο. Στο κύκλωμα της εξάτμισης δεν άκουσα κάτι αισθητό (ήμουν από έξω από το αυτοκίνητο). Βέβαια δεν λειτούργησε αρκετή ώρα η μηχανή και το αμάξι ήταν διαρκώς ακίνητο. Ο ήχος που ηχογράφησα ακούγεται στο παρακάτω βίντεο (ανά διαστήματα ακούγεται και το βεντιλατέρ, λογικά λόγω ανοικτού κλιματισμού):\nΝομίζω ότι διακρίνεται ένας μάλλον αφύσικος ήχος που θα μπορούσε να είναι από πολλαπλή εξαγωγής (ίσως και τίποτα άλλο, δεν είμαι βέβαιος).\nΟ μεταλλικός ήχος που άκουγα έντονα χτες βράδυ δεν ακούστηκε σήμερα στα λίγα λεπτά που δούλευε ο κινητήρας (βέβαια δεν είχε προλάβει να σηκώσει θερμοκρασίες και το αμάξι ήταν διαρκώς ακίνητο). Η σκέψη μου πάει (με αυτή τη σειρά) είτε σε σπασμένο διάφραγμα, είτε σε κάποια βάση/ένωση του κυκλώματος της εξάτμισης που κάνει πρόβλημα ή συντονίζει, είτε σε ρήγμα πολλαπλής εξαγωγής. Και παλιότερα τα τελευταία 2-3 χρόνια είχα ακούσει ένα μέτριας έντασης μεταλλικό ήχο από το μέσαν/πίσω τμήμα του αυτοκινήτου, σαν συντονισμό/τρίξιμο μετάλλων, αλλά επειδή πάντα εξαφανιζόταν μετά από 2-3 φορές λειτουργίας του αυτοκινήτου δεν έδινα σημασία και δεν το έψαχνα. Επίσης το Φλεβάρη του 2018 (στα 195.000 χλμ) επειδή μηχανικός σε συνεργείο μου είχε πει ότι ίσως έχω θέμα με την πολλαπλή εξαγωγής, είχα επισκεφτεί εξατμισά ο οποίος δεν βρήκε κάτι στην πολλαπλή (κοίταξε οπτικά το ορατό άνω τμήμα της αφού ξεκούμπωσε τον προστατευτικό μανδύα, δεν έψαξε ωστόσο το υπόλοιπο κύκλωμα καυσαερίων).\nΠριν 2,5 μήνες το αμάξι πέρασε κανονικά ΚΤΕΟ και η μέτρηση καυσαερίων ήταν ΟΚ. Το αμάξι είναι 14 ετών και πλέον έχει καβαλήσει τα 222.000χλμ. Να πω επίσης ότι ανήμερα 28η Οκτωβρίου το βραδάκι επιστρέφοντας από Πελοπόννησο λόγω κίνησης και ατυχημάτων στους δρόμους έφαγα απίστευτο πακέτο ταλαιπωρίας (για 172λχμ έκανα 4,5 ώρες) και από τα διόδια Ισθμού μέχρι τα διόδια Ελευσίνας (κάπου 50χλμ) πήγαινα σχεδόν συνέχεια σταμάτα-ξεκίνα, οπότε ίσως ανέβασε αρκετά θερμοκρασίες το κύκλωμα της εξάτμισης με ότι μπορεί αυτό με τη σειρά του να σημαίνει για τα υπόλοιπα.\nΕπίσης χτες το μεσημέρι, φεύγοντας από τη δουλειά, με το που ξεπάρκαρα με όπισθεν ένιωσα προς στιγμήν σα να ακούστηκε ένας ελαφρύς μεταλλικός ήχος κάπου στο μέσον κάτω τμήμα του αυτοκινήτου, αφού κούμπωσα όπισθεν στο κιβώτιο κι έδωσα γκάζι για να μετακινηθώ πίσω, ωστόσο αυτός ο ήχος δεν ξανακούστηκε. Είχα ωστόσο μια αμυδρή εντύπωση σαν τρίξιμο μετάλλου όποτε μετά από σταμάτημα έβαζα πρώτη σχέση στο κιβώτιο κι έδινα γκάζι για να φύγω. Ο συμπλέκτης από την άλλη λειτουργούσε σωστά (δεν έχει αλλαχθεί ποτέ παρεπιπτόντως δίσκος - πλατό).\nΚαμιά γνώμη τι μπορεί να παίζει προτού επισκεφτώ εξατμισά ή συνεργείο;\nΛάζαρε καλημέρα. Μου θύμησες την περίπτωση μου όταν είχα ένα ραλακι 13αρι το 2002. Σχεδόν τα ίδια συμπτώματα αλλά στην κίνηση και με πάνω από 100 χλμ σε εθνική οδό πολύ πιο έντονος ο ήχος , σαν να εσερνα ντενεκεδακια κάτω από το αυτοκίνητο. Κατεβαίνα Αθήνα και καπου στο Μαρτίνο εάν θυμάμαι καλά το τερμάτισα....220 με 7500 σ.α.λ. με αποτέλεσμα να σπάσω τα κεραμικά εντός του καταλύτη. Εύχομαι να μην είναι αυτό σ εσένα ούτε η πολλαπλή. Ελπίζω να χαλάσε απλά το μεσαίο σου καζανάκι εξάτμισης. Ενημέρωσε μας. Καλήμερα να έχεις.\nΣτο δικό μου Γιώργο καταλύτης και πολλαπλή είναι ενιαία, οπότε το ένα παρασύρει και το άλλο...Για να δούμε.\nΕπειδή έχω μπερδευτεί παιδιά. Στο μοτέρ μου ενιαίος με την πολλαπλή εξαγωγής είναι ο λεγόμενος προ-καταλύτης και υπάρχει ο κυρίως καταλύτης κάτω από το δάπεδο; Δηλαδή η διαδρομή των καυσαερίων είναι: Πολλαπλή εξαγωγής, προ-καταλύτης, καταλύτης, μεσαίο καζανάκι, τελικό καζάνακι/εξάτμιση; Αν ναι, φοβάμαι ότι έγινε αυτό που έγραψε πιο πάνω κι ο Γιώργος. Ότι δηλαδή έχουν σπάσει κεραμικά εντός του καταλύτη που είναι υποδαπέδια. Αυτό μου είπαν ως πιθανότερο σενάριο και 2 γνωστοί που έχουν αντιμετωπίσει ανάλογα θέματα σε αυτοκίνητα άλλων εταιρειών. Να υποθέσω ότι την έκατσα τη βάρκα σε αυτή την περίπτωση. Αν μιλάμε για το συγκεκριμένο ανταλλακτικό, από μια πρόχειρη αναζήτηση καινούριο γνήσιο πρέπει να κοστίζει γύρω στα 800 ευρώ. Ιμιτασιόν παίζουν γύρω στα 300 ευρώ. Δεν ξέρω αν έχει νόημα να ψάξει κάποιος για γνήσια μεταχειρισμένα, καθώς κανείς δεν μπορεί να εγγυηθεί πόσο θα αντέξουν (αν δεν έχουν ήδη θέμα τα κεραμικά τους βέβαια). Επίσης οι γνωστοί που συζήτησα το θέμα μου είπαν ότι αν βάλω ιμιτασιόν καταλύτη υπάρχει σοβαρή πιθανότητα να έχω θέματα με τα καυσαέρια, τον αισθητήρα λ και τις ενδείξεις βλάβης στο ταμπλό...Δηλαδή μπρος γκρεμός και πίσω ρέμα.\nΛάζαρε καλησπέρα. Ξέχασα ότι στα δικά μας αυτοκίνητα ο καταλύτης είναι αμέσως μετά την πολλαπλή εξαγωγής εμπρός στο χώρο του κινητήρα ΚΑΙ ΟΧΙ στο πάτωμα όπως στα περισσότερα αυτοκίνητα. Δεν έχουμε προ-καταλυτη. Ο καταλύτης είναι ένας και είναι εμπρός και δυστυχώς πάει ΣΕΤ εάν χαλάσει μαζί με την πολλαπλή εξαγωγής. Για αυτό και έχει το γνήσιο ανταλλακτικό 800€ . Κάτω από το πάτωμα έχουμε μόνο μεσαίο καζανάκι εξάτμισης.\nΓνώμη μου πριν κάνεις ότιδηποτε πήγαινε στον μηχανικό σου και δες τι θα σου πει. Εγώ δεν είμαι μηχανικός και δεν θέλω να σε πάρω στο λαιμό μου. Μπορεί Σ εσένα να είναι το μεσαίο καζανάκι εξάτμισης και σου εύχομαι ολόψυχα να είναι αυτή και μόνο αυτή η ζημιά και όχι κάτι πιο σοβαρό. Συνεργείο λοιπόν φίλε μου για σωστή διάγνωση !\nΕδώ φαίνεται αυτό που ήξερα από παλιότερα, ότι στον Ζ18ΧΕ ο καταλύτης είναι μαζί με την πολλαπλή εξαγωγής:\nΕίναι έτσι ή κάνω κάποιο λάθος;\nΓιώργο άκυρη η τιμή των 800 ευρώ που ανέφερα πριν. Το γνήσιο σετ πολλαπλή-καταλύτης έχει τιμή καταλόγου γύρω στα 1800 ευρώ. οπότε αυτομάτως δεν το συζητάμε καν...\nΛαζαρε ρίξε μια ματιά εδώ https://www.onparts.gr/opel/astra-h-...misi/katalytis\nΕυχαριστώ Γιάννη. Τον έχω υπ' όψη τον συγκεκριμένο έμπορο κι έχω ψωνίσει στο παρελθόν από αυτόν.\nΒαλε του εμποριου και δεν θα εχεις κανενα θεμα, στο golf της αδερφης μου φοραω του εμποριου απο το 2005 και εχει γραψει πολλα km, χωρις θεμα, απλα να ειναι με τις ιδιες τρυπες, δηλαδη μην βαλεις ποιο ελευθερο, τοτε ισως εχεις θεμα με λαμπακι βλαβη ως μη αποδοσης του καταλυτη, αλλα και αυτο αντιμετωπιζεται με μια μουφα που βαζεις στον 2ο λαμδα, ωστε να διαβαζει σωστα.\nΕπειδή κατά πως φαίνεται, στο δικό μου μοτέρ ο τελικά δεν υπάρχει προ-καταλύτης αλλά ο καταλύτης που είναι ενιαίος με την πολλαπλή εξαγωγής, προτείνεις να μπει καινούριος εμπορίου ή να αναζητηθεί γνήσιος μεταχειρισμένος; Κόστος για το γνήσιο μεταχειρισμένο γύρω στα 150-200 ευρώ, για καινούριο εμπορίου 250-350 ευρώ.. Ρωτώ γιατί έχω ακούσει ότι σχετικά συχνά οι του εμπορίου δεν κάθονται καλά πάνω στην εξαγωγή του κινητήρα κι έχουμε θέματα με καυσαέρια. μέτρηση λ κλπ.\nΤελικά πάμε για μεσαίο καζανάκι (αυτό έκανε το θόρυβο σαν κουδουνίστρα) αλλά εντοπίστηκε και μικρή απώλεια καυσαερίων από την πολλαπλή εξαγωγής, που σημαίνει είτε ρήγμα στην τελευταία είτε θέμα με τη φλάντζα της. Το καζανάκι θα αλλαχθεί άμεσα, για την πολλαπλή θα ψαχτώ μάλλον λίγο παραπάνω. Ο εξατμισάς που επισκέφτηκα (ο οποίος παρεπιπτόντως μου φάνηκε σοβαρός) είπε ότι αν βρει ρήγμα στην πολλαπλή, ενδέχεται να επισκευάζεται (κόλληση)...Διαφορετικά πάμε για νέα πολλαπλή (πάει σετ με τον καταλύτη).\nΓια το καζανάκι μου είπε μια τιμή στα 115 ευρώ με την τοποθέτηση για μεσαίο καζανάκι μάρκας ASSO Ιταλίας. Εν τω μεταξύ αυτό το βλέπω στο onparts.gr στα περίπου 60 ευρώ. Σαν πολλά δεν σας φαίνονται 55 ευρώ περαστικά για αυτή την εργασία; Βέβαια δεν μου πήρε ο άνθρωπος χρήματα για τη διάγνωση και το χρόνο που έμεινα στο μαγαζί του (κανά τέταρτο), αλλά και πάλι...\nΚοίτα και αλλού. Δεν έχω ασχοληθεί καθόλου τα τελευταία χρόνια με την εξάτμιση, αλλά τα χρήματα μου φαίνονται πολλά.\nΊσως να είμαι εκτός πραγματικότητας.\nΤο μεσαίο καζανάκι που κοιτούσα τιμές για το δικό μου είχα βρει όσο γράφεις και εσύ φίλε. Στο 60€ είναι η τιμη του. Το 110 είναι τρελή τιμη....ρώτησε και αλλού Λάζαρε.δεν χάνεις κάτι.\nΕάν χρειαστεί να αλλαξεις καταλυτη-πολλαπλη εγώ θα έβαζα του εμπορίου καινούριο και όχι μεταχειρισμένο.\nΣήμερα ρώτησα σε άλλον έναν εξατμισά του Περιστερίου. Αυτός μου πρότεινε και άλλη λύση, να κόψει το κομμάτι του μεσαίου σιλανσιέ (καζανάκι) και να αλλάξει μόνο το καζανάκι χωρίς να αλλάξει το τμήμα του σωλήνα πριν και μετά, αλλά να κολλήσει το νέο καζανάκι με αυτά τα τμήματα του σωλήνα. Κόστος τελικό μου είπε 60 ευρώ ή 80 αν μπει ανοξείδωτο καζανάκι. Επίσης για αλλαγή όλου του μεσαίου που περιλαμβάνει και το καζανάκι και τμήμα σωλήνα πριν και μετά μου έδωσε τιμή στα 85 ευρώ, αρκετά κάτω από τα 115 του πρώτου που ρώτησα. Το κακό σε όλους όσους ρώτησα είναι ότι κανείς δεν ξέρει εκ των προτέρων να μου πει συγκεκριμένη μάρκα αν αλλάξω το καζανάκι, αλλά όλοι βάζουν ότι βρουν σε στοκ εκείνη τη στιγμή στην πιάτσα. Άλλους 2 που ρώτησα μου ζήτησαν να δουν το αμάξι και οι ίδιοι. Μάλιστα ο ένας απ' αυτούς μου είπε ότι του κάνει μεγάλη εντύπωση σε όπελ άστρα του 2005 να έχει βγάλει τέτοιο θέμα το μεσαίο καζανάκι, καθώς όπως μου είπε, αυτό το μοντέλο φοράει από το εργοστάσιο ανοξείδωτο καζανάκι... Με προβλημάτισε είναι η αλήθεια...\nΘα το πάω να το δει κι αυτός από κοντά και βλέπουμε.\nΓια το θέμα της πολλαπλής θέλει πιο σοβαρό ψάξιμο και μάλλον θα επισκεφτώ μέσα στο Νοέμβριο το συνεργείο που κάνω τα σέρβις να το δουν κι εκείνοι επισταμένα.\nΓαλβανιζέ φοράει απ το εργοστάσιο, όχι ανοξείδωτο.\nΚαι μείνε μακριά απ την Asso. Θα μετανιώσεις. Σε πράγματα του εμποριου μόνο Walker και Imasaf κοιτάς.\nΧρήστο κι εμένα δεν μου άρεσε στο άκουσμα η ΑSSO (γενικότερα σε λαμαρινοδουλειές δεν έχω σε ιδιαίτερη υπόληψη τους Ιταλούς. Προφανώς η IMASAF αποτελεί εξαίρεση). Επίσης δεν μου ακούστηκε λογικό αυτό που μου είπε από τηλεφώνου ότι το αμάξι πρέπει να φορά από το εργοστάσιο ανοξείδωτο μεσαίο καζανάκι. Έλα όμως που αυτή τη στιγμή μάλλον είναι δυσεύρετο οτιδήποτε πλην ΑSSO για το μοντέλο μου, οι δε εξατμισάδες γενικά δεν πολυσκοτίζονται τι θα σου βάλουν (ουσιαστικά τους ενδιαφέρει να σπρώχνουν τα δικά τους "χειροποίητα" ανοξείδωτα). Έχω βέβαια και την εναλλακτική να παραγγείλω από έξω, απλά σε αυτή την περίπτωση θα περιμένω 15-20 μέρες. Απ' ότι μου είπε ένας εξατμισάς που ρώτησα, γενικά πέραν του ενοχλητικού θορύβου δεν θα έχω κάποιο άλλο θέμα, οπότε ίσως τελικά το κάνω έτσι. Εχω βρει μια Γερμανική εταιρεία, την Ernst. Την έχεις υπόψη; Με ταχυδρομικά μαζί μου βγαίνει στα 84 ευρώ να το φέρω από Γερμανία. Λογικά θα είναι καλύτερο από ASSO.\nΑπό την εμπειρία σου είναι λογικό το αμάξι αυτό μετά από 14 χρόνια/222.000χλμ χρήσης να ζητήσει καζανάκι (σπασμένο διάφραγμα); Κάποιοι γνωστοί (όχι επαγγελματίες εξατμισάδες) μου είπαν σαν μια πιθανότητα του θορύβου να έχει σπάσει το κεραμικό του καταλύτη και να ακούγεται έτσι. θα μπορούσε να σπάσει κεραμικό και να παρασυρθεί μέσα στο λαβύρινθο του μεσαίου καζανιού και να είναι τελικά αυτό που κάνει το θόρυβο όντας εγκλωβισμένο εκεί ή είναι επιστημονικής φαντασίας ένα τέτοιο σενάριο;\nΒρες ενα μεταχειρησμενο γνησιο, προσωπικα σε αλλο αμαξι, εχω καψει 2 φορες μεσαιο καζανακι, απο διαρροη στην πολλαπλη εξαγωγης, επερνε οξυγωνο και εκαιγε το μεσαιο καζανακι. Οποτε μηπως το προβλημα σου δημιουργιθηκε απο το ραγισμα στην εξαγωγη??\nΒγάλτε τον αισθητήρα λάμδα να δείτε αν έχει πανω του το καπακι. Και τους 2 λαμδα...μπορει να χει σπασει και να χει πεσει μεσα. Ειναι συχνο. Εγω θα έφτιαχνα ανοξείδωτο ΑΘΟΡΥΒΟ αν δεν εβρισκα απο εδω κατι. Στο λεω γιατι την εταιρεια που μου λες δεν την ξερω. Βεβαια οτι δεν την ξερω.εγω δεν παει να πει οτι ειναι κακη. Προς Θεου.\nΚαλημέρα παιδιά κι ευχαριστώ για τις χρήσιμες απαντήσεις. Αυτό που λέει ο karaman για πρόβλημα στην πολλαπλή που μπορεί να οδήγησε σταδιακά στο πρόβλημα στο μεσαίο καζανάκι είναι σίγουρα ένα λογικό σενάριο, πλην όμως...κατ' αρχάς αν υπήρχε θέμα με οξυγόνο, καυσαέρια κλπ τόσον καιρό δεν θα μου έβγαζε ούτε μια φορά ένδειξη με τον κινητήρα στο καντράν; επίσης όσες φορές μέτρησα καυσαέρια (ΚΤΕΟ, κάρτα καυσαερίων) με τελευταία φορά φέτος αρχές Αυγούστου που πέρασα ΚΤΕΟ δεν υπήρχε κάποια παρατήρηση. Τέλος, υπενθυμίζω ότι το Φλεβάρη του 2018 (στα 195.000 χλμ) μου είχε πει μηχανικός σε ανεξάρτητο συνεργείο ότι πρέπει να έχω θέμα με την πολλαπλή εξαγωγής (βάσει θορύβου που άκουσε) πλην όμως είχα πάει και τότε σε εξατμισά το αμάξι και λύνοντας τον προστατευτικό μανδύα της πολλαπλής δεν είδε οπτικά ίχνη από καυσαέρια. Βέβαια δεν έλυσε την πολλαπλή να την πάρει στο χέρι ούτε και τσέκαρε τη φλάντζα της αν υποθέσουμε ότι μπορεί να είχε θέμα η τελευταία.\nΤώρα για αυτό που λέει ο Χρήστος για το καπάκι του λ, κι αυτό είναι ένα λογικό σενάριο, αλλά (επειδή δεν το γνωρίζω) ρωτάω, και σε αυτή την περίπτωση, αν είχε σπάσει το καπάκι και κάνει αυτό τον θόρυβο, δεν θα έβγαζε κάποιο άλλο θέμα ο λ; Γιατί ξαναλέω δεν έχω καμία απολύτως ένδειξη βλάβης/αστοχίας σε ότι αφορά το λ.\nΕπίσης, να ρωτήσω, αν τελικά ισχύει το σενάριο με το καπάκι του λ, υπάρχει τρόπος να αφαιρεθεί από το μεσαίο καζανάκι ξηλώνοντας το καζανάκι, ή σε αυτή την περίπτωση έχει σφηνώσει στο λαβύρινθο και αναγκαστικά πάμε και για άλλο καζανάκι έτσι κι αλλιώς;\nΡαγισμένη πολλαπλή εξαγωγής σε Astra H 1.8. Kαι τώρα τι;\nΤελευταίο Μήνυμα: 10-02-18, 19:34\nΠρόβλημα ή κάτι άλλο\nΑπό τον/την kohatzim στο forum Corsa & Tigra\nΤελευταίο Μήνυμα: 30-11-11, 20:13\nΠρόβλημα σε δίσκο ή κάτι άλλο?\nΑπό τον/την pkouk στο forum Problems & Questions (Προβλήματα & Ερωτήσεις)\nΤελευταίο Μήνυμα: 06-08-11, 22:45\nΠρόβλημα στον εγκέφαλο,στο γκάζι ή κάτι άλλο?help!!!\nΤελευταίο Μήνυμα: 24-10-09, 18:12\nΣπασμένη πολλαπλή εξαγωγής\nΤελευταίο Μήνυμα: 09-01-09, 14:07


Σε πρώτο πρόσωπο: Το παρόν του παρελθόντος - Point4023\nΥπάρχει λόγος να κουβαλάμε τόσες ψυχικές αποσκευές;\nΠολλές φορές, χωρίς καν να το αντιλαμβανόμαστε, «κολλάμε» στο παρελθόν, όμορφο ή άσχημο, αρνούμαστε πεισματικά να προχωρήσουμε, να το αφήσουμε πίσω μας, να ελευθερωθούμε από αυτό και να ζήσουμε στο παρόν. Οι αναμνήσεις μας «στοιχειώνουν», μας τρομάζουν, ειδικά όταν έρχονται ξαφνικά, σαν φαντάσματα και μας αιφνιδιάζουν, ή μας «παγώνουν», ή -ακόμα χειρότερα- μας ακινητοποιούν.\nΟι ενοχές από παλιές επιλογές, οι επιθυμίες και οι στόχοι που δεν έχουν ακόμα πραγματοποιηθεί, ανάγκες που δεν έχουν πραγματικά ικανοποιηθεί, όλα αυτά μας κρατάνε πίσω, δεμένους με το παρελθόν και δυσκολεύοντας έτσι το παρόν μας.\nΆλλωστε, έχουμε επενδύσει τόσο χρόνο, χρήμα, ενέργεια σε όλα αυτά. Μπορούμε έτσι απλά να τα εγκαταλείψουμε, γιατί νιώθουμε ότι τώρα πια δεν μας εκφράζουν; Και αν σε όλα αυτά που είναι δικά μας, προσθέσουμε και τις προσδοκίες της υπόλοιπης οικογένειας ή των φίλων μας για εμάς, τότε το μπέρδεμα γίνεται ακόμα μεγαλύτερο!\nΤότε λοιπόν, χρειάζεται να κάνουμε μία πολύ καλή «τακτοποίηση», μέσα μας αλλά και έξω μας. Δηλαδή, πρώτα από όλα, να πάρουμε όσο χρόνο χρειάζεται για να δούμε μόνοι μας, χωρίς εξωτερικές «παρεμβολές», τι ακριβώς θέλουμε ή έχουμε ανάγκη, για να ζούμε καλά στο παρόν μας. Χρήσιμο πολύ, το παρελθόν, αλλά μόνο για τον «εκπαιδευτικό» του χαρακτήρα. Κοινώς, για να μάθουμε να μην επαναλαμβάνουμε συνεχώς τα ίδια λάθη, με τον ίδιο τρόπο. Αλλιώς μετατρέπεται σε «αλυσίδα», που απλά μας ακινητοποιεί…\nΜετά το εσωτερικό ξεκαθάρισμα, ξεκινάει και το εξωτερικό. Για ποιό λόγο να μένουμε προσκολλημένοι σε ανθρώπους ή καταστάσεις που μας ταλαιπωρούν; Σίγουρα, όλες οι σχέσεις μας κάτι μας προσφέρουν, αλλά είναι αυτό αρκετό για να τις συντηρούμε; Μήπως δίνουμε περισσότερα από όσα παίρνουμε, χάρη του παρελθόντος της σχέσης αυτής; Καλό βέβαια είναι αυτόν τον απολογισμό να τον κάνουμε συχνά, για να γλυτώνουμε χρόνο, χρήμα και προσωπική, πολύτιμη ενέργεια. Και να φεύγουμε κατευθείαν, όταν βλέπουμε πως δεν υπάρχει ισορροπία σε μία σχέση.\nΕπίσης για ποιο λόγο να διαιωνίζονται καταστάσεις και συνεργασίες, οι οποίες τελικά μας ζορίζουν στην καθημερινότητα μας; Όσο μένουμε εγκλωβισμένοι σε ένα παρόν που δεν μας ταιριάζει για χάρη ενός παρελθόντος, τότε αρνούμαστε την ευκαιρία να εξελιχθούμε, να προχωρήσουμε σε ένα καινούριο, πιο ενδιαφέρον παρόν. Αυτό λοιπόν που χρειάζεται είναι να κρατήσουμε το παρελθόν στην σωστή του θέση, αυτή, της θαλπωρής, κυρίως χάρη στην τάση που έχουμε να το ωραιοποιούμε και να «πάρουμε πίσω» το παρόν μας, να το κάνουμε και πάλι δικό μας, αποκλειστικά, εγωιστικά αλλά και πολύ απολαυστικά, ολοδικό μας!\nΠροηγούμενο ΆρθροO νέος Δρόμος του Μεταξιού: Ευκαιρίες και κίνδυνοι\nΕπόμενο ΆρθροΜπορούμε ακόμη να μιλάμε για συμφωνία;


Aσtuvoμιkoi kαι πoλitες έkραξαv tηv Γερoβασiλη πou πήγε σto AΤ Ομόvoιας πou βoμβαρδiσtηkε xθες βράδu – Koutsompola.gr\nAσtuvoμιkoi kαι πoλitες έkραξαv tηv Γερoβασiλη πou πήγε σto AΤ Ομόvoιας πou βoμβαρδiσtηkε xθες βράδu\n«Ντροπή σου! Έχετε και μούτρα και εμφανιζόσαστε! Ανίκανοι άνθρωποι! Επικίνδυνοι» ακούστηκε να φωνάζει ένας από τους συγκεντρωμένους έξω από το ΑΤ Ομόνοιας, μόλις εμφανίστηκε εκεί η Όλγα Γεροβασίλη. Η υπουργός Προστασίας του Πολίτη έφτασε στο αστυνομικό τμήμα όπου το βράδυ της Δευτέρας (15.10.2018) έγινε επίθεση με βόμβες μολότοφ λίγα λεπτά μετά τον πρόεδρο της Νέας Δημοκρατίας, Κυριάκο Μητσοτάκη.\nΉταν περίπου 12 το μεσημέρι, όταν στο ΑΤ Ομόνοιας έφτασε ο Κυριάκος Μητσοτάκης.\nΚάποιος μάλιστα, ακούστηκε να τον χειροκροτάει. Εκεί ήταν ήδη συγκεντρωμένοι αστυνομικοί, οι οποίοι διαμαρτύρονταν για την επίθεση που έγινε το βράδυ της Δευτέρας.\n«Οι αστυνομικοί στοχοποιούνται πλέον καθημερινά από οργανωμένες συμμορίες. Δεν υπάρχει ευημερία χωρίς ασφάλεια και δεν υπάρχει ασφάλεια χωρίς αστυνομία. Δεσμεύομαι για άλλη μια φορά ότι αυτά τα συνεχιζόμενα φαινόμενα βίας, τα οποία θέτουν σε κίνδυνο τη ζωή των ανδρών της ελληνικής αστυνομίας και εγκαθιδρύουν ένα συνολικό αίσθημα ανασφάλειας στους Έλληνες πολίτες, θα παταχθούν με αποφασιστικότητα την επόμενη μέρα που θα μας εμπιστευθεί ο ελληνικός λαός την τύχη της χώρας… Κάποιοι περιμένουν να καούν αστυνομικοί από μολότοφ για να ευαισθητοποιηθούν…» είπε μεταξύ άλλων.\nΑρκετή ώρα αφού έφυγε ο Κυριάκος Μητσοτάκης, η υπουργός Προστασίας του Πολίτη αποχώρησε επίσης. Οι δυο τους, όπως τόνισε η κα Γεροβασίλη απαντώντας σε ερώτηση δημοσιογράφων, δεν συναντήθηκαν κατά την κοινή παρουσία τους στο Α.Τ. Ομονοίας.\n«Είμαστε αποφασισμένοι να αντιμετωπίσουμε όλες τις προκλήσεις. Τα μέτρα θα γίνουν ορατά», επεσήμανε η Όλγα Γεροβασίλη, σημειώνοντας πως η επίθεση της Δευτέρας δεν συνδέεται με το σχέδιο «Περσέας», το οποίο «απευθύνεται στη μικροεγκληματικότητα».\n«Το αστυνομικό τμήμα της Ομόνοιας βρίσκεται σε μία ευαίσθητη περιοχή με πολλά προβλήματα. Αυτό που προέχει είναι η ανθρώπινη ζωή», σημείωσε η υπουργός Προστασίας του Πολίτη.\nΌταν ρωτήθηκε για τις «φωνές» που ζητούν την επαναφορά της Ομάδας Δέλτα, η Όλγα Γεροβασίλη υπενθύμισε πως υπήρχαν θέματα με τη δράση της. «Θυμίζω σε όλους πως όταν δρούσε έχουμε ζήσει δύσκολα και άσχημα περιστατικά», είπε η υπουργός. Και τόνισε με έμφαση πως δεν είναι θέμα η κατάργηση αλλά ο τρόπος δράσης.\nΗ Όλγα Γεροβασίλη εξαπέλυσε επίθεση στον Κυριάκο Μητσοτάκη λέγοντας πως «η αντιπολίτευση έχει παίξει όλα τα χαρτιά της κατάρρευσης της χώρας της κυβέρνησης. Ένα τελευταίο χαρτί παίζει ο κ. Μητσοτάκης. Θα συνιστούσα στα θέματα ασφαλείας να σταθεί με μεγαλύτερη σοβαρότητα. Πρέπει να αντιμετωπιστούν με σοβαρότητα, υπευθυνότητα και αποφασιστικότητα την οποία διαθέτουμε. Όσοι προσπαθούν να κάνουν επικοινωνία με ζητήματα ασφάλειας είναι επικίνδυνοι».\nΚαι κατέληξε: «Παλεύουμε και θα καταφέρουμε να επαναφέρουμε το αίσθημα ασφάλειας στον πολίτη. Δεν αντιμετωπίζεται με λόγια αυτό αλλά με πράξεις».\nΔείτε όλη τη δήλωση τη δήλωση της Όλγας Γεροβασίλη\nΗ στιγμή της επίθεσης με μολότοφ στο Α.Τ. Ομονοίας\nΘεσσαλovikη: Koσμoσuρρoή σtηv περιφoρά για tov Τiμιo Σtαuρό\nGNTM: Η «kλikα» πou δημιouργεi εvtάσεις kαι η ξαφvιkή απoxώρηση παiktριας! Τι σuvέβη;


Άρης: Τι είπε για Σούντγκρεν, Λάρσον ο Παναγόπουλος - NiceMagazine.Gr\nΑρχική ΠΟΔΟΣΦΑΙΡΟ Άρης: Τι είπε για Σούντγκρεν, Λάρσον ο Παναγόπουλος\nΆρης: Τι είπε για Σούντγκρεν, Λάρσον ο Παναγόπουλος\nΣτους Ντάνιελ Λάρσον και Ντάνιελ Σούντγκρεν αναφέρθηκε με δηλώσεις του ο προπονητής της σουηδικής Ακρόπολις, Κωνσταντίνος Παναγόπουλος. Ο Έλληνας τεχνικός σκιαγράφησε, μιλώντας στον ραδιοφωνικό σταθμό Arenafm και το αγωνιστικό προφίλ του Σουηδού επιθετικού Κάλε Χόλμπεργκ που φαίνεται να ενδιαφέρει τον Άρη.\nΓια τους Λάρσον και Σούντγκρεν:\n«Δεν έχω άποψη για τον Λάρσον άλλα ξέρω ότι έχει καλά στοιχειά ως ποδοσφαιριστής.Τον Σούντγκρεν τον γνωρίζω και προσωπικά, είναι σωστός επαγγελματίας, αυτό που έχει να σου δώσει θα στο δώσει.Είναι ένας φουλ μπακ, πλάγιος αμυντικός και μπορεί να παίξει και πλάγιος μέσος.Στο συγκεκριμένο σχηματισμό 3-5-2 που έπαιξε πέρυσι στην ΑΙΚ και έκανε τη διάφορα τον εξυπηρετούσε το σύστημα\n.Όσο επαγγελματίας και αν είναι η φιλοσοφία του είναι διαφορετική και αυτό προσπαθεί να αποδείξει.Ο ίδιος είναι ευχαριστημένος και από την πόλη και την ομάδα.Για παράδειγμα στο ατυχές παιχνίδι με τον Βόλο εκτός έδρας την επόμενη μέρα που μιλήσαμε ήταν στεναχωρημένος και αυτό δείχνει το δέσιμο του με την ομάδα».\nΓια τον Χόλμπεργκ:« Είναι ένας παίχτης 2ος σέντερ φορ και μπορεί να σκοράρει, έχει τα στοιχειά να κάνει τη διαφορά.Ως μονάδα είναι πολύ καλός παίκτης το κρυφό εννιάρι άλλα όλα κρίνονται από το σχηματισμό που θα επιλέξει και ο προπονητής και τη φιλοσοφία του».\nΠροηγούμενο άρθροΗ πρόταση του πρωθυπουργού στην Cosco\nΕπόμενο άρθροΘεσσαλονίκη: Ρατσιστική επίθεση σε προσφυγόπουλο έξω από το σχολείο του